U Srbiji, prema zvaničnim podacima, oko 3.770 građana se smatra bogatim, jer su prijavili imovinu vredniju od 350.000 evra, na koju će platiti porez od 15 odsto. Ko je spretan, a uz to ima i dobre poreske savetnike, ipak ima prostora da spusti ukupne obaveze na jako nisku stopu.\nStara je priča da većina onih koji danas imaju vredne kompanije u Srbiji, a koje su najčešće evidentirane kao strane firme s egzotičnih ostrva, imaju ozbiljne timove vrlo stručnih ljudi kojima je jedini posao da nađu načina da onaj ko ih angažuje plati što manji porez.\n- Kod nas postoje i velika umanjenja kod poreza na dobit, pa iako je propisana stopa od 15 odsto, on na kraju može da izađe samo tri. Tu je i opcija da se registruju kao rezidenti u inostranstvu, na primer u Monte Karlu gde je porez simboličan, a da ne plaćaju ništa u Srbiji - navode za “Blic” iz Nacionalne alijanse za lokalni ekonomski razvoj (NALED).\nBogataši sada mogu i svoju vilu da prijave na firmu, pa umesto da plate porez na njenu realnu tržišnu vrednost, oni plaćaju na knjigovodstvenu koja je znatno manja. Neki odluče da ne primaju platu, već u najvećem delu uzimaju dividendu ili drugu vrstu naknade od firme osnivača, a koja je obično registrovana u nekom od „poreskih rajeva”. Tačnije, svaki keš koji im je potreban stigne „zaobilazno“ preko nekog od egzotičnih ostrva, gde firma iz Srbije fakturiše razne usluge tipa „konsalting“ ili „savetovanje“, pa „honorar“ neopterećen porezom stigne nazad u zemlju.\nS druge strane, Milica Bisić, savetnica u ministarstvu finansija i privrede, kaže za naš list da ako neko isplaćuje sebi dividendu, to ne znači da ne plaća porez.\n- Na zaradu se plaća porez od 10 odsto, a ako zarađujete lepo, tada ćete verovatno plaćati i godišnji porez na dohodak. Ako je godišnja zarada u visini tri do šest prosečnih godišnjih zarda, stopa tog poreza je 10 odsto, a ako je veća od šest - 15 odsto. Kad sve saberete, efektivno, to je oko 30 odsto. A onaj koji isplaćuje dividendu plaća 15 odsto poreza na dobit i 15 odsto na dividendu, što na kraju dođe približno isto - objašnjava Bisić.\nKada je reč o prijavi vile na firmu, nakon izmena Zakona o porezima na imovinu, od 1. januara 2014. i firme će taj porez plaćati na tržišnu, a ne na knjigovodstvenu vrednost objekta, podseća ona.\n- Tim izmenama nestaje razlog za ovakvo ponašanje, a dodatno, ako bi se poreskom kontrolom utvrdilo da vlasnik ili bilo ko drugi koristi imovinu firme za lične svrhe, tada se ta korist smatra dohotkom, što je oporezivo kao zarada ili drugi prihod. Zavisno od slučaja, tada poreska stopa može biti od 10 do 16 odsto, a sledi i doprinos za PIO po stopi od 24 odsto - kaže Bisić.\nSvetska banka i Međunarodni monetarni fond već nekoliko godina upozoravaju vlasti u Beogradu da je ovdašnji poreski sistem prepun poreskih olakšica i da objektivno i pored utvrđenih poreskih stopa koji su na nivou država Evropske unije, budžet ima znatno manje sredstava po ovom osnovu.


Javni izdaci za obrazovanje u Bosni i Hercegovini iznose 3,9 odsto bruto domaćeg proizvoda ili oko 1,3 milijardi KM godišnje, dok izborom kadra na tržištu niko nije zadovoljan.\nAgencija za statistiku BiH objavila je poslednji podatak o izdacima u obrazovanje za 2018, po kojima se najviše izdvaja u osnovno obrazovanje, koje je i obavezno oko 334 miliona evra, piše Srpskainfo.\nU srednje obrazovanje iz svih budžeta u BiH uloženo oko 170 miliona evra, a u visoko obrazovanje oko 125. Neraspoređeno je oko šest miliona evra.\nNajveće nezadovoljstvo obrazovnim sistemom vlada kod poslodavaca koji godinama ne mogu da zaposle određen kadar, pre svega zanatlija.\nZbog toga se u Republici Srpskoj od ove godine iz budžeta stipendiraju srednjoškolci koji su upisali deficitarna zanimanja. Tako će 591 učenik dobijati po 100 KM mjesečeno plus troškove prevoza.\nINVESTICIJE PREMAŠILE 50 MILIONA EVRA Najviše potrošeno u izgradnju fabrika i infrastrukturu


Palo Alto Cortex - Obezbedite Budućnost | BEOtech IT Rešenja\nPalo Alto Cortex – Obezbedite Budućnost2020-04-03T10:31:11+02:00\nBezbednosne operacije & reagovanje na incidente\nCortex je jedinstvena na tržištu, otvorena i integrisana bezbednosna platforma bazirana na veštačkoj inteligenciji koja se konstantno razvija kako bi zaustavila najsofisticiranije pretnje.\nKoristite radikalnu jednostavnost\nZnačajno poboljšajte bezbednosne rezultate pomoću automatizacije i nezabeležene preciznosti\nKontinuirana bezbednosna platforma bazirana na veštačkoj inteligenciji\nCortex™ pruža radikalnu jednostavnost i značajno poboljšava bezbednosne rezultate putem automatizacije i nezabeležene preciznosti. Platforma koristi bogate podatke sa senzora koji su usko integrisani u vašem okruženju kako bi omogućila nove aplikacije od Palo Alto Networks-a i ostalih Cortex partnera. Cortex se neprestano razvija i donosi inovativna rešenja za bezbednost, analitiku i automatizaciju. Možete uštedeti vreme pri rešavanju jedinstvenih i složenih problema automatizivanjem značajnih delova vašeg IT-a i bezbednosnih operacija.\nServis prikupljanja podataka u cloud-u, skladištenja i analize\nCortex™ Data Lake omogućava inovacije bazirane na veštačkoj inteligenciji u oblasti sajber bezbednosti ,normalizacijom podataka vaše kompanije. On automatski prikuplja, integriše i normalizuje podatke u okviru vaše bezbednosne infrastrukture. Cloud usluga je skalabilna od samog početka, eliminišući potrebu za lokalnim resursima ili skladištenim prostorom, pružajući garanciju bezbednosti i privatnosti vaših podataka. Cortex Data Lake vam omogućava da vrlo jednostavno koristite napredne metode veštačke inteligencije i mašinskog učenja sa podacima i resursima koji se nalaze u cloudu. Analizirajući trilione informacija i neprestano učeći iz novih izvora podataka, Cortex Data Lake značajno poboljšava tačnost bezbednosnih ishoda.\nCloud Detekcija i Reagovanje\nCortex XDR™ prevazilazi tradicionalne načine detekcije i reagovanja integrišući mrežne podatke, podatke sa krajnjih tačaka okruženja i podatke iz clouda kako bi zaustavio sofisticirane napade. Koristeći prednosti mašinskog učenja i modela veštačke inteligencije u svim izvorima podataka, on identifikuje nepoznate i veoma nepovoljne pretnje od upravljivih i neupravljivih uređaja. Cortex XDR ubrzava trijažu upozorenja i reagovanje na incidente, obezbeđivanjem kompletne slike bilo koje pretnje, automatski otkrivajući uzrok. Kombinovanjem različitih tipova podataka i pojednostavljivanjem procesa istrage, Cortex XDR smanjuje vreme i iskustvo koje je potrebno u svakoj fazi bezbednosnih operacija, od trijaže upozorenja do samog lova na pretnje. Čvrsta integracija sa tačkama primene omogućava brzo odgovaranje na pretnje i primenu znanja stečenih iz istraga kako bi se u velikoj meri smanjila površina rizika kroz kontinuiranu upotrebu.\nKontekstualne obaveštajne informacije\nAutoFocus™ je servis koji pruža kontekstualne obaveštajne informacije na osnovu kojih ubrzava vašu sposobnost analiziranja pretnji i reagovanja na sajber napade. Neposredan pristup podacima o pretnjama dobijenih od strane WildFire zajednice, koji su obogaćeni dubokim kontekstom i dodatnim atributima naše obaveštajne jedinice 42, štedi vreme. Vaši bezbednosni timovi dobijaju detaljan uvid u napade sa unapred dodatim oznakama naše jedinice 42 koje identifikuju porodice malvera, napadače, kampanje, zlonamerno ponašanje i eksploatacije bez potrebe za namenskim istraživačkim timom.\nAutoFocus ubrzava i povećava preciznost reagovanja na napade automatskim izdvajanjem pretnji sa potencijalno velikim uticajem i pokazateljima koji će vam pomoći da odredite prioritete istraga. Automatizovana zaštita olakšava vašim firewall-ovima sledeće generacije da sirove obaveštajne podatke iskoristite u realnom vremenu. AutoFocus može da organizuje obaveštajne podatke nezavisnih spoljnih izvora i da podeli relevantne pokazatelje korišćenjem MineMeld™, koji predstavlja zbirni sistem obaveštajnih podataka. Bezbednosni timovi neposredno mogu da obogaćuju alate trećih lica i SIEM sisteme uz jednostavni API za pristup prikupljenim obaveštajnim podacima. Pomoću svih podataka iz sopstvenih izvora i podataka iz spoljnih izvora koji su konsolidovani u jednom sistemu, možete brzo istražiti, izvršiti korelaciju i odrediti koren malvera bez dodavanja posebnog tima za istraživanje malvera ili dodatnih alata.\nBezbedonosna orkestracija, automatizacija i reagovanje (SOAR)\nDemisto Enterprise je jedina bezbednosna platforma za orkestraciju, automatizaciju i reagovanje (SOAR) koja kombinuje bezbedonosnu orkestraciju, upravljanje incidentom i interaktivnu istragu za opsluživanje bezbednosnih timova u okviru životnog ciklusa incidenta. Demisto Orchestration omogućava bezbednosnim timovima prikupljanje podataka sa raznih izvora i izvršavanje standardizovanih, automatizovanih procedura za ubrzavanje reagovanja na incidente. Demisto procedure sadrže na stotine integracija i hiljade bezbednosnih postupaka, čime se pravi balans između brzog izvršenja od strane mašine i nijansiranog ljudskog nadzora. Ove procedure se dodatno dopunjavaju mogućnostima istrage u realnom vremenu, tako da bezbednosni timovi mogu brzo da se angažuju na rešavanju novonastalih pretnji. Svaki incident u Demisto-u ima tzv. Interfejs Ratne sobe, koji predstavlja zajednički radni prostor u kome analitičari mogu da razgovaraju, pokreću komande u realnom vremenu i dokumentuju svoje akcije u cilju budućeg učenja. Potpuno prilagodljivi sažetci, kontrolne table i izveštaji obezbeđuju potpunu vidljivost u celom životnom ciklusu napada. Sa Demistom, bezbednosni timovi mogu da održe buduće bezbednosne operacije konstantne kako bi se smanjilo vreme reagovanja, proces upravljanja incidentima održao doslednim i povećala produktivnost analitičara.


Turistički MOTO RELI u Negotinu. Dolaze bajkeri iz Srbije i regiona | Ist Media\nObjavljeno 12. July 2019. at 20. July 2019. piše Ist Media\nNEGOTIN, (IST Media, Zdenka Tomić) U Istočnu Srbiju danas stižu učesnici 16. turističkog moto relija na čijoj će se mapi, prvi put, naći i Negotinska Krajina zahvaljujući MK „Free Rider 17“ iz Prahova i Moto asocijaciji Srbije pod čijom se organizacijom reli i održava.\nStotinak bajkera iz Srbije i zemalja u regionu započelo je 7.jula moto avanturu iz Rudovaca, na reliju dugom ukupno 1.250 km. Posle Čačka, Višegrada, Bratunca, Bijeljine, Valjeva, Gornjeg Milanovca, Vrnjačke banje i Kruševca, reli danas posle Paraćina stiže u Zaječar, a u toku popodneva u Negotin i Prahovo.\n„Čini nam čast poverenje koje nam je prvi put ukazala Moto asocijacija Srbije. Iako je oko same organizacije dosta posla a i odgovornost je velika, daćemo sve od sebe da se pokažemo kao dobri domaćini i da sve učesnike relija upoznamo sa prirodnim lepotama i turističkim potencijalima našeg kraja“, kaže Katarina Vojinović, članica MK „Free Rider 17“ iz Prahova.\nČlanovi ovog kluba dočekaće učesnike moto skupa na ulazu u grad, a potom će ih u želji da na najbolji mogući način predstave svoj kraj povesti u obilazak krajinske vinarije „Boriescu“, posle čega je planirana večera u prahovskom restoranu „Na kraj sveta“ i druženje u moto kampu u Prahovu gde će učesnici relija i provesti noć.\nKako saznajemo, reliju se iz Negotina mogu priključiti zainteresovani bajkeri sa položenim vozačkim ispitom.\nOni se moraju prijaviti organizatorima, uz napomenu da su svi učesnici relija u obavezi da poštuju Zakon o bezbednosti saobraćaja na putu i pravila koja određuje vođa relija. Polazak iz Prahova je 13.jula u 9 sati, a ovogodišnji turistički moto reli završava se sutra dodelom zahvalnica u Petrovcu na Mlavi.


M. K. 7. maja 2018. 19:25\nPortparolka Ministarstva spoljnih poslova Rusije Marija Zaharova komentarisala je izjavu premijera Češke Andreja Babiša, koji je negirao reči predsednika države Miloša Zemana o proizvodnji hemijske supstance „Novičok“ (A-234) u toj zemlji.\n„Predsednik Češke javno uverava svoje potčinjene da prestaju da skrivaju istinu o razvoju ’Novičoka‘. Češke bezbednosne snage prisiljene su da priznaju da se ’Novičok‘ testirao i razvijao. Tri dana kasnije, češki premijer naziva reči češkog predsednika nesporazumom. Odlično! Preterali su sa laganjem!“, napisala je Zaharova na svojoj stranici na Fejsbuku.\nU ponedeljak je na sajtu češke vlade objavljeno saopštenje u kom se tvrdi da se „hemijska supstanca tipa ’Novičok‘ nije proizvodila u Češkoj, nije se istraživala niti skladištila“. Izjava je objavljena nakon sastanka premijera Andreja Babiša sa načelnicima Službe za informisanje i bezbednost zemlje.\nPrethodno je češki predsednik Miloš Zeman u izjavi za televiziju rekao da je u novembru 2017. godine u Institutu za istraživanje Ministarstva odbrane u Brnu testiran nervno-parališući otrov koji je klasifikovan kao A-230. Količina proizvedenog otrova bila je veoma mala, a nakon toga on je uništen. On je naveo mišljenje vojne obaveštajne službe da se sintetizovani otrov A-230 naziva „Novičok“. Češka kontraobaveštajna služba smatra da se otrov A-230 ne zove „Novičok“, već da je to naziv za otrov A-234.


U Beogradu i u još najmanje 52 grada širom Srbije za subotu u 14 sati zakazani su protesti uz blokade saobraćajnica kojima pokret Ekološki ustanak pokušava spriječiti projekt eksploatacije litija korporacije “Rio Tinto” u zapadnoj Srbiji.\nSkupovi podrške demonstrantima u Srbiji najavljeni su i u New Yorku ispred sjedišta UN-a, te u Berlinu, pored Brandenburških vrata, a moguće i ispred sjedišta “Rio Tinta” u Londonu, najavili su organizatori.\nProteste je pokrenuo pokret Ekološki ustanak koji okuplja desetak nevladinih udruženja, građanskih inicijativa i organizacija koji žele spriječiti usvajanje zakona o eksproprijaciji i referendumu o promjeni Ustava, kao preduslov početku projekta rudarenja litija, a vladajuće stranke optužuju ih za političke ambicije i pokušaj svrgavanja s vlasti srbijanskog predsjednika Aleksandra Vučića, piše Hina.\nIz Vučićevog ureda u petak navečer je najavljeno da će on danas posjetiti Gornje Nedeljice, na području Jadra u okolici Loznice, gdje mještani 12 sela tog kraja strepe zbog istraživanja kompanije “Rio Tinto” i najavljenog rudarenja litija.\nNapad bagerom prošlog vikenda\nUdruženje Ne damo Jadar, čiji aktivisti se bore protiv projekta “Rio Tinta” ukazujući na pogubne posljedice eksploatacije i hemijske prerade rude litija na okolinu, poručili su kako ni na koji način ne sudjeluju u organiziranju Vučićeva dolaska, ocijenivši ga kao “manipuliranja i pritisak”.\nSrbija nikada neće biti u bilo kakvom građanskom ratu jer naša popustljivost i smirenost ne govori o našoj slabosti već o našoj volji da gradimo demokraciju, poručio je ranije ove sedmice Vučić komentirajući napetosti na protestima zbog blokada saobraćajnica, a od organizatora protesta zatražio je da kažu koliko će “to maltretiranje trajati”, naglasivši kako mu “ne pada na pamet” da sluša ulicu i da služi ulici.\nProteste i blokade saobraćajnica prošlog vikenda obilježile su napetosti i sukobi, a najoštriji je dokumentiran snimkama na društvenim mrežama kada je na demonstrante u bageru krenuo čovjek za kojeg dio opozicije i aktivisti tvrde da je pristalica vladajućih naprednjaka srbijanskog predsjednika Vučića.\nPotom je na aktiviste i građane nasrnula grupa mladića sa kapuljačama na glavama te letvama i čekićima u rukama.\nPremijerka Ana Brnabić ocijenila je potom na Twitteru da ti protesti nisu demokratija već fašizam, te da je “zamjena teza” nazivati nasiljem reakcije građana koji su se pobunili protiv demonstranata, jer su, po njezinim tvrdnjama, upravo demonstranti svojim akcijama “svima zabranili kretanje”.\nPolicija će snimati učesnike\nProteste je “fašizmom” nazvao i ministar unutarnjih poslova Aleksandar Vulin, te najavio da će policija ubuduće “primijeniti nasilje”, ali je ubrzo promijenio retoriku uz poruku da će intervenirati ukoliko budu ugroženi životi, imovina i institucije, a MUP je uveo poseban broj telefona na koji građani mogu prijaviti blokade saobraajnica i nasilje tokom protesta.\nU petak se oglasila i dosad nepoznata ženska grupa “Lila revolucija” i najavila da će ljubičastom bojom obilježavati demonstrante i automobile koji budu sudjelovali u blokadama prometnica, a nagoviještena je i mogućnost organiziranja protuprotesta.\nKako je najavljeno, piše Beta, u Beogradu će okupljanje građana koji planiraju biti dio blokade početi u 13:00 sati kod centra Sava, a studenti su najavili okupljanje u isto vrijeme kod tržnog centra Ušće.\nPolicijski službenici Ministarstva unutrašnjih poslova snimat će i fotografisati učesnike današnjih okupljanja, saopštio je MUP.\nSnimanje će se obavljati u skladu sa članom 52. Zakona o policiji Republike Srbije, navedeno je u saopštenju, prenio je Tanjug.


RTV\t19.04.2018 20:19\n"E, ovo je prava zavera. Ja hoću novi sudski postupak, a vi kažete nije se desilo. Ne znam šta da vam dogovorim. Zašto bih izmislio? Da li mi baš svi novinari ne veruju? Ima li neko da veruje?", pitao je Šešelj.\n"Niko? E, ovo je je prava novinarska zavera danas. Moraćemo ponovo", rekao je Šešelj.\n"Zaista je neverovatno da vi sumnjate da se događaj desio, ali desio se, a čak i da se nije desio, efekat je sasvim solidan", dodao je lider radikala.\nOn je naveo da je skupštinsko obezbeđenje videlo da se to dogodilo, te da su se radikali "rvali sa njima".\n"Članovi delegacije su čuli kad sam im opsovao majku. Prvo sam rekao da sam im zgazio hrvatsku ustašku zastavu i onda sam im opsovao svima majku ustašku. A šta vi hoćete da kažete, da smo se izmislili, a budale nasele? Pa, to bi bilo izvanredno da je tako, ali nismo izmislili", rekao je Šešelj.\n"Kaže predsednik - ne može se izvrgavati ruglu zastava nijedne suverene zemlje. E, može, jer pod tom zastavom je izvršena agresija na Republiku Srpsku krajinu. 200.000 Srba je proterano, a nekoliko hiljada civila pobijeno i pod tom zastavom ustaški režim je proterao više od 300.000 Srba", rekao je on.\nŠešelj je rekao da je SRS ponosna na svoj veliki miting od 6. maja 1992. godine i najavio da će ponovo u "srpskim Hrtkovcima" održati miting na Đurđevdan.\nOn je dodao da je skup uredno prijavljen, da će imati redarsku službu i da će to biti miran politički skup nazivajući ga "đurđevdanskim radikalskim urankom".\n"Kao što je miran skup bio i 1992. godine, jer ni tada nije bilo incidenata. Nema razloga za zabranu", rekao je Šešelj na konferenciji za novinare u Skupštini Srbije.\nEK: Nepoštovanje demokratskih institucija\nPortparol Evropske komisije Karlos Marin kaže da incident koji je lider radikala Vojislav Šešelj napravio u Narodnoj skupštini Srbije, a koji je bio usmeren protiv delegacije Hrvatske, ne pripada demokratskim institucijama.\nU pitanju je nepoštovanje predstavnika demokratskih institucija, građana i svih onih koji rade na dobrosusedskim odnosima, regionalnoj saradnji i pomirenju, izjavio je Martin\nOn nije odgovorio na pitanje hrvatskih novinara o stavu Evropske komisije prema činjenici da je osuđeni ratni zločinac član nacionalnog parlamenta zemlje koja je lider u evrointegracijama.\nKarlos Martin je naglasio da u izveštaju Evropske komisije o Srbiji stoji da se situacija u oblasti slobode izražavanja u zemlji nije promenila i da je to i dalje predmet za zabrinutost.\nOčekujemo da se unapredi okruženje kada je reč o vladavini prava u zemlji, izjavio je Martin.\nRiječki advokat podneo krivičnu prijavu protiv Šešelja\nRiječki advokat Dalibor Vidović podneo je danas Županijskom državnom tužilaštvu u Rijeci krivičnu prijavu protiv Vojislava Šešelja, kojom ga tereti da je u Beogradu gažem hrvatske zastave i vređanjem poslanika počinio krivično delo povrede ugleda Hrvatske.\nVidović kaže da krivičnu prijavu ne bi podnosio da je Šešelj ili bilo ko drugi krivično delo počinio na hrvatskoj teritoriji, jer bi, kako kaže, državno tužilaštvo u tom slučaju verovatno samo reagovalo.\nOvom krivičnom prijavom hteo sam da upozorim na činjenicu da su se u konkretnom slučaju stekli svi uslovi za primenu krivičnog zakonodavstva RH, što je izuzetak u odnosu na opšte pravilo da svaka država u pravilu krivično procesuira krivična dela počinjena na svojoj teritoriji (teritorijalno načelo krivičnog progona", tvrdi ovaj riječki advokat.\nVidović je krivičnu prijavu na osnovu saznanja dobijenih iz medija, piše riječki Novi list.\n1. ustase govnari\n2. sada to svi vide, a ne vide kada ustase pale srpske zastave po hrvatskoj,\n3. Ok je Srbin


Vladimir Bojčević - Blic\nKRSTAJIĆ NA SLATKIM MUKAMA Cepaju mreže, pomeraju granice: Vikend za nama obeležili su raspucani "orlovi"\nAleksandar Mitrović je ovog vikenda postigao deveti gol u Fulamu na 12 utakmica i zasluženo je proglašen za najboljeg igrača Čempionšipa u martu, dok je kapiten Kristal Palasa Luka Milivojević trenutno najefikasniji vezni igrač Premijer lige.\nBLICSPORT SKENER Kako će izgledati "orlovi" na Mundijalu: Osam sigurnih, Krstajić traži mesto za Sergeja\nDušan Basta ili Antonio Rukavina na poziciji desnog beka, Matija Nastasić ili Duško Tošić kao levi štoper, i kako “uglaviti” Sergeja Milinkovića Savića u vezni red, jedina su tri pitanja na koja će selektor Srbije Mladen Krstajić tražiti odgovor do Mundijala\nNije tragedija, ali ne sluti na dobro! Na 80 dana do Svetskog prvenstva, Marokanci su nam pravo u lice (1:2) sasuli bolnu istinu, a ona je takva da Srbija trenutno nema ni igru, ni prvih 11, pa čak ni tačnu formaciju u kojoj će se suprotstaviti Kostariki u Samari. A ne bi nikako smelo da je tako, jer će do te prve utakmice u Rusiji Mladen Krstajić i njegovi “orlovi” imati najviše još tri ili četiri provere.\nHIT INTERVJU Kad nam predsednik Partizana Vučelić u podne poželi laku noć i pita "Kako mislite Jevtović nije štoper!?"\nOd poslednjih deset takmičarskih utakmica, računajući i kraj 2017, fudbaleri Partizana su pobedili u samo dve - i to oba puta kao gosti. Za trijumf kod kuće ne znaju više od tri meseca, od 23. novembra i duela sa Jang bojsom. U Superligi su na minus 11 u odnosu na Crvenu zvezdu, iako je tek februar, a tim nema ni obrise “parnog valjka” spremnog za veliki preokret poput onog iz prošle sezone. Ipak, Milorad Vučelić, predsednik Partizana, u razgovoru za Blicsport ne vidi razlog za paljenje alarma u Humskoj...\nPARTIZAN POD VOĐSTVOM ĐUKIĆA NE LIČI NA ŠAMPIONA Trener bez pečata, ekipa bez identiteta\nKada titulu u ligi kao što je naša izgubiš već u februaru, a u Evropi ispadneš od solidnog ali ne i boljeg tima, a da nisi stvorio ni šansu, odgovornost trenera mora da postoji.\nPARTIZANOV "ZLATNI ORLIĆ" Zdjelar hoće da što pre unervozi Čehe i ima snažnu poruku za "grobare"\nPartizanova evropska priča ovog četvrtka (19 časova) u Plzenju doživeće vrhunac. U jedan meč, odnosno u 90 ili 120 minuta okršaja na rasprodatoj “Dosen areni”, staće sve ono što su crno-beli gradili cele sezone u Ligi Evrope. Posle beogradskih 1:1, računica je jasna - svaka pobeda i svaki remi sa dva i više golova “parni valjak” vodi dalje, remi bez golova i poraz značiće i kraj ovog putešestvija, dok bi rezultat 1:1 doneo produžetke. Ipak, Saša Zdjelar, naš zlatni “orlić” koji je ove zime stigao u klub, poručuje za Blicsport da su kalkulacije zabranjena tema.\nLider sadašnje generacije crno-belih Novica Veličković podigao je u Nišu prvi pehar kao kapiten i po ko zna koji put dokazao da je vezivno tkivo ovog tima ili, kako navijači to vole da kažu, košarkaški Saša Ilić “parnog valjka”.\nSiguran sam da ćemo bar jednom zatresti mrežu Čeha i proći u osminu finala Lige Evrope. Utakmica u Lučanima bila nam je dovoljna opomena, poručuje mladi centarfor.\nFudbaleri Partizana već tri dana bruse formu u Limasolu, koji će im biti baza u pripremnom periodu sve do 9. februara. Na Kipru je trenutno desetine evropskih ekipa, pa samim tim i novinara, a našim ruskim kolegama posebno je bio interesantan Zoran Tošić, pre svega zbog sudara Crvene zvezde i njegovog CSKA u šesnaestini finala Lige Evrope. Bambi je dodatno upozorio Moskovljane na jačinu večitog rivala.\nNAŠI, A CRNOGORCI "Đetići" igraju protiv svojih u Beogradu\nSami da organizujemo prijateljski duel - nismo uspeli. A bliže nemamo. Istina, donekle je i postojala želja čelnika dva saveza da Srbija i Crna Gora konačno odmere snage, ali nije se otišlo dalje od ideje.


Letelica nazvana „istrajnost” (Perseverance) uspešno je 18. februara sletela na površinu Marsa. Sedam meseci putovanja i znatno više meseci rada i planiranja, kao i velikih novčanih ulaganja bilo je potrebno da se misija uspešno ostvari. „Istrajnost” nije sletela prazna – sa sobom je ponela jednu vrstu helikoptera nazvanog „genijalnost” (Ingenuity), odnosno Marsovog helikoptera koji ima šansu da postane prva letelica sa elisama koja će leteti kroz atmosferu Marsa. Helikopter je težak 1,8 kilograma i malih je dimenzija. Na njegovom razvoju se radilo šest godina, a projekat je od samog početka bio označen kao neverovatan. Inženjeri NASE znali su da je teoretski moguće leteti kroz atmosferu Crvene planete, ali nisu znali da li je izvodljivo da se napravi takva letelica koja će imati\nU vreme kada se ozbiljno razmišlja i radi na istraživanju dubokog svemira, veoma je važno razumeti kako će na astronaute koji budu krenuli na daleke misije uticati nedostatak gravitacije i visoka radijacija. NASA je još 2019. godine sprovela ogled u kojem je astronaut Skot Keli proveo gotovo godinu dana na Međunarodnoj svemirskoj stanici, dok je na Zemlji ostao njegov identični brat blizanac. Naučnici su godinama skupljali obimne podatke. Objavljeno je 30 studija na tu temu u kojima je više od 200 naučnika širom sveta prikazalo svoje viđenje o rizicima po zdravlje koji vrebaju astronaute tokom boravka u svemiru, preneo je Si-En-En. U istraživanju je zabeleženo šest glavnih molekularnih promena koje mogu bitno da utiču na zdravlje astronauta. Razumevanje ovih promena je bitno za\nEvropska svemirska agencija (ESA) potpisala je ugovor o organizovanju svemirske misije 2025. godine kojom će po prvi put početi sakupljanje svemirskog đubreta koje se nagomilalo od brojnih ostataka starih satelita. Velika količina otpada godinama orbitira oko Zemlje i predstavlja opasnost, jer vrlo lako može da ošteti satelite koji su u aktivnoj upotrebi. Misiju „Čišćenje svemira 1” osmislila je švajcarska kompanija „Clear Space”. Plan je da specijalna letelica sa četiri pipka hvata otpad veličine veš mašine i spušta ga u nisku orbitu gde će polako da sagoreva tokom ulaska u Zemljinu atmosferu i nestane, prenosi sajt Sajens. Daren Meknajt, stručnjak za svemirsko đubre, pohvalio je stručnjake ESA, jer su oni među prvima načinili konkretne korake ka početku čišćenja svemirskog otpada.\nBilo iz modnih ili praktičnih razloga, rančevi i torbe znatno nam olakšavaju svakodnevni život, jer služe da spakujemo hranu ili razne sitnice koje kupimo u toku dana. Arheološki podaci do kojih su došli stručnjaci govore da čovek koristi razne vrste torbi već desetine hiljada godina. Krajem poslednjeg ledenog doba, pre 12.000 godina, ljudi su lovili životinje i ribu i sakupljali sve što im je bilo potrebno za život. Bez torbe za prenos takav način života bi bio znatno teži, jer bi mogli sa sobom da ponesu samo malu količinu alata ili oruđa. Sve ostalo bi morali ili da drže na skrovitom mestu ili da prave po potrebi. Ali, uz pomoć novih izuma dobili su mogućnost da ponesu sav svoj alat. Pravi primer je pronalazak ostataka čoveka smrznutog u Alpima, kod Tirola, starog oko 5.300\nNasina Stratosferska opservatorija za proučavanje infracrvene astronomije (SOFIA, Stratospheric Observatory for Infrared Astronomy) po prvi put je uočila vodu na sunčanoj strani Meseca. Ovo veoma važno otkriće ukazuje na to da vode ima na znatno većoj površini Meseca, a ne samo u hladnim i mračnim delovima Zemljinog prirodnog satelita. SOFIA je primetila molekule vode u krateru Klavijus, najvećem vidljivom sa površine naše planete koji se nalazi u južnoj hemisferi Meseca. Ranijim posmatranjima površine Meseca uočena je jedna forma vodonika, ali naučnici nisu uspeli da naprave razliku između vode i jedinjenja sličnog hemijskog sastava. Podaci do kojih se došlo govore da se voda nalazi u koncentraciji oko 600 mililitara po kubnom metru tla Meseca, prenosi NASA. Pol Herc,\nInternet kompanije Gugl i Fejsbuk prekinule su realizaciju planova o aktiviranju podmorskog internet kabla koji bi povezivao SAD i Hongkong zbog upozorenja američkih sigurnosnih agencija da bi to moglo da dovede do potencijalne opasnosti po zemlju. Nedavno je objavljeno da je konzorcijumu koji je trebalo da gradi Pacifičku podvodnu internet mrežu ponuđeno da SAD ipak poveže kablom, ali sa Tajvanom i Filipinima. Ideja povezivanja sa Hongkongom objavljena je još 2016. godine i tada je potpisan ugovor o saradnji između Gugla, Fejsbuka i drugih kompanija koje se bave razvojem interneta. Svrha postavljanja podmorskog kabla jeste povećanje brzine interneta vezom dugom 13.900 kilometara između Severne Amerike i Azije, prenose elektronski mediji. SAD i velike kompanije osnovale su fond\nPlanine od smeća i plastike kojima su potrebne hiljade godina da se razgrade, naftne mrlje nastale od istraživanja i bušenja dna okeana u potrazi za novim izvorima goriva slikovito opisuju koliko smo za kratko vreme zagadili našu planetu. Pitanje je da li ćemo se isto tako neodgovorno ponašati kada jednog dana sletimo na površinu Marsa. Da li ćemo praviti iste greške koje pravimo na Zemlji i postoji li način da Mars ostane ekološki čista planeta, bez brda smeća? Pravljenje velikih količina smeća u početku će biti nemoguće jer će ljudi u svojoj istorijskoj misiji poneti samo krajnje neophodnu opremu zbog malog tovarnog prostora u letelici koja će svoj put u jednom smeru završiti posle 11 meseci putovanja. Stiven Petranek, u svojoj knjizi „Kako ćemo živeti na Marsu”, istakao je da će\nPočеtna / Aleksandar Todorović


Izricanje nove presude Ivanu Bogdanovu 13. novembra - Kurir\nPravosuđe\tIzricanje nove presude Ivanu Bogdanovu 13. novembra\nPošalji e-mail Odštampaj tekst Navijaču Ivanu Bogradnovu Prvi osnovini sud u Beogradu izreći 13.novembra po drugi put presudu za napad na policiju I učestovvanje u tuči na košarkaškoj utakmici Crvena zvezda – Partizan 2006 godine\nBEOGRAD - Prvi osvnovni sud u Beogradu će u četvrtak, 13. novembra, po drugi put izreći presudu navijaču Crvene zvezde Ivanu Bogdanovu, optuženom za napad na policiju i učestvovanje u nasilju 2006. godine na košarkaškoj utakmici Crvena zvezda - Partizan.\nSuđenje Bogdanovu je počelo ispočetka, pošto je Apelacioni sud u Beogradu ukinuo prvostepenu presudu kojom je Bogdanov osuđen na dve godine zatvora.\nTužilaštvo je na današnjem suđenju ostalo pri završnoj reči sa prethodnog suđenja i predložilo osuđujuću presudu i produženje pritvora Bogdanovu, dok je odbrana predložila oslobađajuću presudu i ukidanje pritvora.\nAdvokat Bogdanova, Saša Milovanović, rekao je da veštaci iz Novog Sada, koji su tvrdili da je Bogdanov bio u stanju smanjene uračunljivosti, nisu članovi sudsko-medicinskog odbora niti sudsko-psihijatrijskog odbora.\n"Odavno je trebalo osloboditi Ivana Bogdanova, tada je situacija u društvu bila nepovoljna a sada se menja", rekao je Milovanović.\nMilovanović je naveo da je Bogdanov godinu i po dana u pritvoru i ocenio da je prvostepena presuda bila "u redu", Bogdanov bi sledeće nedelje bio na slobodi zbog amnestije.\nAdvokat je rekao da ni sud, advokati, stražari u sudnici niti novinari ne mogu znati da li je pravo mišljenje veštaka iz Beograda ili Novog Sada.\nVeštaci iz Beograda su tvrdili da je Bogdanov posle zadobijenog udarca bio neuračunljiv, a veštaci iz Novog Sada su ocenili da je bio u stanju smanjene uračunljivosti.\nNa današnjem suđenju svedočila je i veštak Gordana Mišić Pavkov, koja je rekla da posle udarca i potresa mozga "kontakt Bogdanova sa realitetom nije bio ukinut, nego narušen".\n"Povreda koju je zadobio bi kod svakog čoveka dovela do stanja izmenjene svesti, nezavisno da li je navijač ili bilo ko drugi, a u konkretnom slučaju mogućnost okrivljenog da upravlja postupcima bila je smanjena", rekla je Gordana Mišić Pavkov.\nPrvi osnovini sud\n11.11.2012. u 00:20\nKao sto je on sisao sa kicme ljudima u djenovi na utakmici\t0


You are at:Home»Vesti»Šta građani Srbije misle o klimatskim promenama\nNaučnim podacima o klimatskim promenama ne veruje 5,4% ispitanika, i zanimljivo je da je među muškarcima (7,6%) dvostruko veći procenat onih koji ne veruju naučnim podacima nego među ženama (3,6%).\nČetiri najzastupljenije posledice klimatskih promena koje su najprisutnije u Srbiji, prema mišljenju ispitanika, su: zagađenje vazduha (67,1%), porast temperature (58,3%), ekstremni vremenski uslovi (43,8%) i smanjenje kvaliteta i količine vodnih resursa (42,1%). Treba napomenuti da zagađenje vazduha nije posledica klimatskih promena, ali svakako je u direktnoj vezi s obzirom da preko 70% energije u Srbiji dolazi iz procesa spaljivanja fosilinih goriva.\nStavovi o klimatskim promenama su deo Analize istraživanja o stanju, potrebama i stavovima građana Republike Srbije u oblasti energetske efikasnosti i obnovljivih izvora energije. Istraživanje je sprovedeno u avgustu 2021. godine i u njemu je učestvovalo ukupno 504 ispitanica i ispitanika iz cele Srbije.\nKompletno istraživanje možete preuzeti na linku: https://cuzs.org.rs/klima-docs/Analiza-istrazivanja-u-oblasti-energetske-efikasnosti-i-obnovljivih-izvora-energije.pdf


Bajden za RSE: Odagnali smo strahove Istočne Evrope\nDžo Bajden u razgovoru sa novinarima RSE\nAutori: Abubakar Siddique, Brian Whitmore\nPotpredsednik Sjedinjenih Američkih Država, Džo Bajden, kaže da veruje da je uspešno odagnao strahove da bi napori Bele kuće za poboljšanje odnosa sa Rusijom mogli ići na štetu vašingtonskih saveznika u Istočnoj Evropi.\nBajden je izneo svoja zapažanja u ekskluzivnom intervjuu za RSE na kraju svoje trodnevne posete istočnoevropskim prestonicama, gde je raspostranjena sumnja oko težnje američkog predsednika Baraka Obame da obnovi veze sa Rusijom.\n„Mislim da smo to rešili. Ne verujem da je to više slučaj“, rekao je Bajden za RSE u petak, tokom posete Pragu.\n„Mi želimo da pritisnemo dugme za resetovanje. Ali, nismo pritisli dugme za brisanje memorije“, rekao je Bajden i dodao da je administracija „potpuno jasno Moskvi stavila do znanja“ da neće tolerisati nijedan njen pokušaj da napravi izolovanu sferu uticaja u bivšem sovjetskom prostoru.\nPored Praga, Bajden je obišao i Varšavu i Bukurešt ranije ove sedmice. Poljska i Češka su posebno zabrinute da je nedavna rekonfiguracija planova američke administracije da postave komponente odbrambenog raketnog sistema u tim zemljama bila kapitulacija prema Moskvi.\nAmerički potpredsednik se obratio i povodom strahova u Istočnoj Evropi da Obamina administracija zapostavlja taj region, i rekao da ukoliko Sjedinjene Američke Države žele da ispune svoje „neverovatne, univerzalne, svetske obaveze... neophodna nam je sigurna, celovita, slobodna Evropa koja se širi.“\nU opširnom intervjuu, potpredsednik je takođe komentarisao događaje u Rusiji, Južnom Kavkazu, Avganistanu, Pakistanu i Iranu.\nBajden je takođe rekao da se Rusija našla na jednoj od onih „istorijiskih tačaka preokreta“ kada je trebalo odlučiti o „novom identitetu, novoj ulozi“. Dodao je i da veruje da bi Moskva mogla prevazići svoje pravilo autoritativnosti i konfrontirajuću spoljnu politiku koja je prevladavala u Kremlju poslednjih deset godina.\n„Ja gledam na Rusiju široko otvorenih očiju, kao realista“, kaže Bajden. „Moje očekivanje je da će Rusija u toku naredne dekade odlučiti da se njeni interesi nalaze u što većoj integraciji, pre nego u nečemu drugom, što neki drugi u Rusiji smatraju da je ispravno. Mi samo moramo održavati dijalog. Ali, ipak, postoje određene stvari oko kojih ne želimo praviti kompromise.“\nPotpredsednik SAD je takođe „povisio ton“ kada je u pitanju „zapaljiv“ južnokavkaski region, bez obzira na učvršćenu poziciju Rusije kada je u pitanju njena dominacija nad otcepljenim gruzijskim regionima, Abhazijom i Južnom Osetijom.\nBajden je istakao i nedavno uspostavljanje harmoničnih odnosa između Turske i njenog dugogodišnjeg neprijatelja Jermenije, kao i napredak ka dogovoru između Jermenije i Azerbejdžana kada je u pitanju Nagorno-Karabah, kao razloge za optimizam.\n„Iz moje perspektive, ono što se dešava je da ljudi u (južnokavkaskom) regionu počinju da shvataju da se njihov interes sada nalazi u što većoj saradnji. Ne iz ljubavi i blagonaklonosti, nego zbog neophodnosti i povoljnih prilika.“, rekao je potpredsednik.\nPodrška za Avganistan\nKada je u pitanju Avganistan, Bajden je odbacio kao netačne novinske izveštaje koji sugerišu da Ričard Holbruk, specijalni izaslanik administracije, nije dobrodošao u Kabul. Navodno, Holbruk je bio u lošim odnosima sa avganistanskim predsednikom Hamidom Karzaijem.\nBajden je, takođe, pohvalio Karzaija što je pristao na drugi krug predsedničkih izbora, 7. novembra, sa svojim glavnim protivnikom Abdulahom Abdulahom.\n„U pitanju je poverenje Avganistanaca i mislim da je on započeo proces tako što je pristao na ’duel’“, rekao je Bajden. „Ovde se radi o narodu Avganistana, a ne o nama.“\nBajden je, takođe, rekao da vidi napredak u Pakistanu, kada je u pitanju borba protiv Talibana i Al-Kaide, bez obzira na rastuću nesigurnost tokom velikih vojnih ofanziva ove godine.\n„Suština je da je nova vojna operacija direktan odgovor na realne, legitimne opasnosti koje oni primećuju“, rekao je Bajden, naglašavajući da je positivan znak dogovor oko zajedničke politike između pakistanskog predsednika Asifa Ali Zardarija i opozicionog lidera Navaza Šarifa.\n„(Pakistanska) vojska postupa na odgovarajući način i oni se suočavaju sa veoma teškim problemom“, rekao je Bajden.\nBajden je istakao da će Sjedinjene Američke Države nastaviti sa pružanjem pomoći Pakistanu u njegovim naporima da se izbori sa nasilnim ekstremizmom, ali da Vašington ne planira da šalje vojne snage u tu zemlju.\n„Mi smo spremni da budemo od bilo kakve pomoći kakvu oni požele, ali ne u smislu američkih snaga, nego potpomaganja njihovih mogućnosti da se bore sa tim“, rekao je Bajden.\nO pitanju Irana Bajden je rekao: „Mi nikada nismo i nikada nećemo ignorisati brigu o demokratiji i ljudskim pravima dok razgovaramo o nuklearnom pitanju sa Teheranom.“\n„Mi verujemo da veliki broj ljudi u Iranu ima prijateljski odnos prema SAD-u. Oni nisu neprijateljski raspoloženi, i oni prolaze kroz težak period odlučivanja kako da se izbore sa sopstvenom vladom u ovom trenutku“, rekao je Bajden.\n„Ali, u svetskom je interesu, i u interesu ljudi Irana, u interesu ljudi iz Evrope i sveta, da Iran ne razvija nuklearno oružje“, kazao je američki potpredsednik.


Dijalog: prva kampanja Rafa Simonsa i Prade - GRAZIA Srbija\nDijalog: prva kampanja Rafa Simonsa i Prade\nNakon predstavljanja svoje prve kolekcije proleće / leto 2021, praćene online konferencijom za štampu sa pitanjima obožavalaca brenda, dvojac Miuccia Prada i Raf Simons odlučili su da dodatno istraže ideju uključivanja u razgovor sa kupcima u okviru nove reklamne kampanje Prada.\nKonkretno, slike nove kampanje istražuju uticaj tehnologije na život tokom protekle godine i prepoznaju ulogu koju je imala u okupljanju ljudi na geografskim udaljenostima.\nU svom najdirektnijem izrazu, svaka slika pokreće razgovor tako što postavlja gledaocima direktno pitanje i poziva ih da odgovore pošalju na zvanični sajt brenda. Prema kompaniji, primljeni odgovori činiće deo trenutnog predstavljanja kampanje, omogućavajući dijalog između dve strane.\nPitanja u kampanji bave se raznim temama, uglavnom tehnologijom, vizijama budućnosti i ljudskim vrednostima kao što su različitost, inkluzivnost i održivost. Na primer, „Da li je kreativnost poklon ili veština?“, „Na koju utopiju ciljate?“, „Da li vas oblak reči tera da razmišljate o podacima ili nebu?“, „Da li bismo trebali usporiti ili ubrzati?“ među ostalima.


Godišnjica diplomatskih odnosa Srbije i SAD\nMilan Obrenović na današnji dan 1882. uspostavio diplomatske odnose sa SAD\nVesti Autor:Srna26. dec. 201909:08 > 09:12\nSrbija i SAD uspostavile su prve diplomatske odnose na dananjšnji dan 1882. godine i od tada su Srbi i Amerikanci imali različite nivoe saradnje, ali i razmimoilaženja - od zajedničke borbe i pobeda u Prvom i Drugom svetskom ratu do nesporazuma i sukoba devedesetih godina prošlog veka.\nU Beogradu je 1882. godine objavljen sporazum o uspostavljanju diplomatskih odnosa Srbije i SAD.\nU Skupštini je pročitan ukaz kneza Milana Obrenovića o odobrenju Trgovinskog sporazuma i Konzularne konvencije dve zemlje. Konvencija je štitila prava građana dve države, što je posebno koristilo srpskim iseljenicima u SAD.\nSporazum je obezbedio građanima dve zemlje slobodan ulaz, kretanje i boravak na bilo kom delu teritorije druge zemlje i obavljanje poslova uz ličnu i imovinsku zaštitu, na isti način kao i za građane takozvane najpovlašćenije nacije.\nOd tada srpsko-američki odnosi imali su različite, uglavnom dobre, konotacije sve do kraja 20. veka.\nDana 28. jula 1918. na četvrtu godišnjicu objave rata Austrougarske Srbiji, a u čast proboja Solunskog fronta i hrabrog otpora Srba Austrougarskoj, američki predsednik Vudro Vilson izdao je saopštenje američkom narodu koje je pročitano u crkvama širom zemlje i objavljeno u skoro svim uticajnim dnevnim novinama.\nSrpska zastava tada je podignuta iznad Bele kuće, kao i svih zgrada javnih institucija u glavnom gradu SAD.\nU Drugom svetskom ratu Srbi i Amerikanci našli su se zajedno u antihitlerovskoj koaliciji.\nNakon rata, tadašnja SFRJ i SAD imale su dobre odnose, a Vašington je bio blagonaklon prema poziciji Beograda u svetu i vanblokovskoj politici. SAD su dugo podržavale opstanak Jugoslavije devedesetih godina.\nMeđutim, nakon priznanja secesije nekih jugoslovenskih republika, američka politika se menja, a politika tadašnjeg rukovodstva Srbije nije više posmatrana blagonaklono u Vašingtonu.\nNa sve to su se nadovezale sankcije SR Jugoslaviji i NATO bombardovanje 1999. godine, i priznanje jednostrano proglašene nezavisnosti Kosova.\ndiplomatski odnosSjedinjene Američke DržaveSrbija\npre 30 min 22


Šestoro Srba ranjeno na Jarinju\nŠestoro Srba primljeno je u Klinički centar u Kosovskoj Mitrovici sa prostrelnim ranama zadobijenim u sukobu sa pripadnicima KFOR-a na administrativnom prelazu Jarinje, javlja urednik KIM radija Predrag Radonjić.\nOsim šestoro teže povređenih Srba još jednoj osobi je ukazana lekarska pomoć na očnom odeljenju mitrovičke bolnice zbog povrede oka od suzavca. U razgovoru sa ekipom KIM radija direktor Kliničkog centra Kosovska Mitrovica Milan Jakovljević nije mogao da ocenjuje zdravstveno stanje povređenih jer je u toku njihovo medicinsko zbrinjavanje. Kako KIM radio saznaje nešto posle 13 časova pucano je i na jedno od vozila Hitne pomoći koje je sada parkirano ispred KBC-a Kosovska Mitrovica i na kome se vidi šoferšajbna koja je probijena metkom. Situacija na severu je i dalje vrlo napeta i neizvesna a Srbi se u sve većem broju okupljaju kod prelaza Jarinje.\n19.10.2021 Posmatračka misija EU: Srpska lista vršila pritisak na birače (501)\n19.10.2021 Podneto 46 žalbi na izborni proces (211)


Prema poslednjim rezultatima – 9 novozaraženih koronavirusom u Rasinskom okrugu | RTK\nObjavljeno: nedelja, 9. avgust 2020.\nPrema izveštaju ZZJZ Kruševac, za teritoriju Rasinskog okruga od 31 poslatog uzorka, danas je stiglo 9 pozitivnih rezultata, ranije testiranih pacijenata na virus Covid19: Kruševac 8, Trstenik i Varvarin po 1, dok u Ćićevcu, Aleksandrovcu, Brusu po poslednjem izveštaju nema novozaraženih.\nOd početka epidemije u Rasinskom okrugu ukupno je obolelo 1.333 osobe. Trenutno je 58 pacijenata hospitalizovano na infektivnom odeljenju Opšte bolnice Kruševac. Prema podacima ZZJZ Kruševac, sa područja okruga izlečeno je 946 osoba.\nU Rasinskom okrugu prema poslednjem izveštaju nema preminulih.\nPrethodno : Od sutra sklapanje ugovora u PU „Nata Veljković“\nSledeće : Sutra počinje izgradnja kovid bolnice u Kruševcu\nDejan Tončić: Jedva čekam da zaigram na sceni


FMNEBO: 46 godina Studija B\n46 godina Studija B\nVeć 46 godina sa 23. sprata Beogradanke, Radio Studio B salje dobremuzičke vibracije i najnovije vesti. Posle vise od tri decenije emitovanja radio signala sa krova Beograda, prostorije radija dobile su potpuno nov izgled. Novinari Radio Studija B kažu da je sada pred njima ogromna obaveza da program, koji slavi 46 godina, učine jos slušanijim. Posle više od godinu dana "teške" rekonstrukcije, završena je obnova prostorija Radio Studija B, prva od kada je počeo da se emituje signal sa dobro poznatih frekvencija 99.1 i 100.8. Pomoćnik odgovornog urednika radija Vladan Erić nazvao je renoviranje "teškom rekonstrukcijom prostora" i naveo da su novim tehničkim i tehnološkim uslovima stvorene mogućnosti za programsko unapređenje Studija B. .Sve je počelo 1.aprila 1970. godine, kada je ekipa novinara predvođena Draganom Markovićem i Slobodanom Glumcem, osnovala prvu radio stanicu u staroj Jugoslaviji koja nije bila u sistemu državnih elektronskih medija.Koncipiran kao gradski, lokalni radio, sa "više muzike, manje priče", Studio B je 1. aprila 1970. u 13.00 počeo sa emitovanjem programa. Danas ovu stanicu možete slušati na frekvencijama: 99,1 MHz Beograđanka 100,8 MHz Torlak 105,4 MHz Kosmaj.\n- петак, април 01, 2016\nUnknown петак, 01. април 2016. 10:26:00 CEST\nOvaj tekst, ko god da ga je pisao u sebi sazdrzi nekoliko netacnih informacija.\nMogao bi autor bloga da vodi racuna o elementarnim cinjenicama.


Pirs:Ima važnijih tema od Kosova, još razgovaramo\nTanjug 2. avgusta 2018. 08:12\nNJUJORK – Britanska ambasadorka u Ujedinjenim nacijama Karen Pirs izjavija je sinoć da, iako pitanje Kosova ostaje važno ono ne zahteva više redovne sednice SB UN, ali je dodala da su u toku razgovori sa srpskom i ruskom stranom o ciljevima i modalitetima takvih satanaka.\nUpitana da li će se situacija na Kosovu naći na agendi SB UN u toku predsedavanja Velike Britanije, ona je rekla da je stav njene zemlje kao predsedavajuće SB UN u avgustu, ali i na međunarodnom nivou, da Savet bezbednsti treba da se fokusira na najvažnija pitanja u svetu, a da je Kosovo važno evropsko i regionalno pitanje, ali i da više, nakon 19 godina, ne postoji intenzitet problema koji bi zahtevao redovne sednice o toj temi.\nDodala je da su u toku razgovori sa predstavnicima Srbije i Rusije o tome koji bi bio cilj redovnih sastanaka o Kosovu i kako bi oni izgledali, ali da još nisu došli do zaključka, te da se razgovori nastavljaju.\n„Cilj je adekvatan zaključak, pa ćemo se onda vratiti u SB“, poručila je Pirsova, odgovarajući na pitanje dopisnika Al Džazire iz Sarajeva.\nOna je dodala da je najvažnije da Beograd i Priština, kako je rekla – Srbija i Kosovo, mogu da napreduju uz pomoć Evropske unije, koja im već pomaže da normalizuju odnose.\n„Samo uz normalizaciju odnosa mogu da postignu napredak ka integraciji u EU. To je od ključne važnosti za oba naroda, kao i ekonomija. Ohrabrila bih obe prestonice da daju sve od sebe i ulože sve napore, da rade s posrednikom EU, kako bi normalizovale odnose“, poručila je Pirsova.


Postoji li perfidni francuski plan za Kosovo - Novi Standard\n„Čini mi se da Francuska, koja je među prvim priznala nezavisnost Kosova, nije zapadna karika u koju bi albanski faktor mogao da ima neko veće poverenje i pouzdanje“, ističe Gujaničić\nOvako navodni francuski plan za rešenje problema Kosova i Metohije komentariše Dušan Gujaničić, stručnjak za francusku politiku iz Instituta za političke studije.\n„Francuski plan“ – da Grčka prizna Kosovo\nŠta bi Grčka dobila od priznanja nezavisnosti Kosova, pita se Gujaničić.\n„Privremeni sporazumi ne donose nikakvu stabilnost, suštinski ne rešavaju ništa. Veoma je problematično i pitanje njihove naknadne primene i uglavnom služe onome ko ih je predložio – nekoj sili da se pohvali svojevrsnim diplomatskim uspehom“, navodi Gujaničić.\nProblematična je takođe i vizna liberalizacija koju prištinske vlasti žarko priželjkuju. Međutim, nedavni verbalni okršaj uglednog francuskog diplomate i bivšeg Makronovog Žerara Aroa sa bivšim ambasadorom Prištine u Parizu Bernardom Nikajem pokazuje da je i to na dugom štapu. Na Nikajevu objavu na društvenim mrežama da se nada da će Francuska 2022. godine ukinuti vize za građane Kosova, Aro mu je odgovorio da sanja, jer se tako nešto ne radi u izbornoj godini.\nFrancusku, istina, ne očekuju izbori ove godine kao Nemačku, ali, kako Gujaničić kaže, iako su izbori u Francuskoj na proleće, već se može smatrati da je kampanja počela.\nSa izuzetkom Makronove želje da pokaže kako su Francuska i on lično angažovani na rešavanju jednog složenog pitanja, kakvo je kosovsko, Gujaničić ne vidi nijedan drugi razlog da Pariz pokrene jednu ovakvu akciju. Međutim, s obzirom da je Peta republika već ušla u izbornu godinu, značajan deo spoljne i unutrašnje politike Emanuela Makrona biće usklađeni prevashodno sa njegovom željom da izdejstvuje drugi mandat, tako da naš sagovornik ne očekuje nikakvu veliku diplomatsku inicijativu.\n„Mislim da je on veoma, veoma ograničen. Čini mi se da Francuska, koja je među prvim priznala nezavisnost Kosova, nije zapadna karika u koju bi albanski faktor mogao da ima neko veće poverenje i pouzdanje“, zaključuje Gujaničić.\n„Nemačka, prema mojim informacijama, nije u igri zbog izbora koji su u toj zemlji ove godine. Amerika je predala ovlašćenja Briselu za dijalog. Francuska ideja je da se postigne privremeni sporazum, kao što je bio onaj iz Vašingtona. Međutim, ta ideja je štetna za Kosovo, jer govori o autonomiji severa, većim pravima za crkvu, u zamenu za priznanje od strane Grčke i liberalizaciju viza“, tvrdi Behrami, koji kaže i da je uloga Amerike sekundarna, a ne primarna kao ranije.\nKako je dodao, savetnici francuskog predsednika Emanuela Makrona poslali su signal da neće biti liberalizacije viznog režima za građane Kosova, što je nazvao „pregovaračkom taktikom“.\n„Interno se pregovara i verujem da će ove teme biti otvorene na sledećem sastanku koji će se održati u Parizu. Nije dobro ulaziti u tu igru, jer privremeni sporazumi ne donose dugoročnu stabilnost, ne rešavaju problem između Kosova i Srbije, već samo stvaraju iluzije da je nešto urađeno“, rekao je Behrami.\nNaslovna fotografija: EPA-EFE/Ludovic Marin\nIzvor Sputnjik, 26. maj 2021.\nPreporučujemoGrčkadijalog Beograda i PrištineDušan GujaničićEmanuel MakronKosovo i MetohijaNikola JoksimovićFrancuska


KUBUROVIĆ I DE RAHO: O saradnji dve države u oblasti borbe protiv organizovanog kriminala, teorizma i korupcije! • HAPPYTV.RS\nKUBUROVIĆ I DE RAHO: O saradnji dve države u oblasti borbe protiv organizovanog kriminala, teorizma i korupcije!\nMinistarka pravde Nela Kuburović razgovarala je danas sa novim tužiocem za borbu protiv organizovanog kriminala i terorizma Italije Federikom De Rahom o saradnji dve države u oblasti borbe protiv organizovanog kriminala, teorizma i korupcije.\nTom prilikom Ministarka pravde je istakla da je saradnja između ministarstava pravde Srbije i Italije na izuzetnom nivou, saopšteno je iz njenog kabineta.\nOna je podsetila da je prošle godine Ministarstvo pravde Srbije potpisalo Memorandum o saradnji sa Finansijskom policijom Italije na osnovu kojeg će tužioci i policijski službenici ići na obuku u Italiju u cilju unapređenja znanja u oblasti borbe protiv organizovanog kriminala i korupcije.\nKuburović i De Rahu istakli su da je vrlo značajna neposredna saradnja koja postoji između tužilaštava Srbije i Italije, kao i da zajednički istražni timovi ostvaruju odlične rezultate u borbi protiv organizovanog kriminala.\nDe Raho je naglasio da je brza i direktna razmena informacija od velike važnosti za efikasnu borbu protiv transnaconanog kriminala, koji ugrožava privredu i stabilnost svake države.\nKuburović je podsetila da je od 1. marta ove godine počela primena novog Zakona o organizaciji i nadležnosti državnih organa u suzbijanju organizovanog kriminala, terorizma i korupcije, koji je dodatno ojačao kapacitete Tužilaštva za organizovani kriminal i omogućio uspostavljanje četiri regionalna centra za borbu protiv korupcije u Srbiji.\nPored toga, Kuburović je ukazala da će se uskoro u proceduri usvajanja naći i novi zakoni o Agenciji za borbu protiv korupcije i lobiranju.\nSastanku su prisustvovali tužilac za organizovani kriminal Srbije Mladen Nenadić, ambasador Italije u Srbiji Karlo Lo Kašo, kao i šef Misije OEBS u Srbiji Andrea Oricio.


Evropska noć istraživača večeras u Kragujevcu - Društvo - Dnevni list Danas\nPočetna » Vesti » Društvo » Evropska noć istraživača večeras u Kragujevcu\nZ. S. M.24.09.2021. 13:38\nPod sloganom „Ozeleni naukom”, ove godine govoriće se o klimatskim promenama, energetskoj efikasnosti, hrani, zaštiti životne sredine i kreativnoj industriji.\nU petak, 24. septembra, u organizaciji Naučnog kluba Centra za obrazovanje Kragujevac i Centra za promociju nauke, uz podršku Prve kragujevačke gimnazije obeležava se Noć istraživača u Kragujevcu, Toponici i Kraljevu.\nDođite da zajedno ,,ozelenimo naukom” dvorište OŠ „Sveti Sava” u Toponici, da se „napunimo energijom” kroz društvene igre i tribinu o energetskoj efikasnosti u OŠ „Četvrti kraljevački bataljon” u Kraljevu, da pređemo na TI sa naukom kroz oglede i eksperimente koje su nam pripremili Institut za hemiju PMF-a u Kragujevcu, profesori i đaci Prva kragujevačke gimnazije, OŠ „Treći kragujevački bataljon”, OŠ „Moma Stanojlović”, i svi drugi naši dragi saradnici, na Đačkom trgu u Kragujevcu.\nA dok gledate kako se „pravilno rukuje hemijom”, topi kontinentalni led, i šta sve živi ispod kamenja reke Resave, imaćete priliku da ozelenite prirodu kroz radove na likovnoj koloniji, i čujete najuspešnije mlade pisce, pobednike literarnog konkursa „Ozeleni naukom”, navode organizatori Noći istraživača u Kragujevcu.\nDecaEvropska noć istrazivacanaukaKragujevac


Bakir Izetbegović završio posjetu Turskoj – Informer\nBakir Izetbegović završio posjetu Turskoj\nPredsjedavajući Predsjedništva BiH Bakir Izetbegović sinoć (31.7.) je okončao dvodnevnu posjetu Turskoj tokom koje je razgovarao sa prdsjednikom Abdulahom Gulom, premijerom Redžepom Taipom Erdoanom i ministrom vanjskih poslova Ahmetom Davutoluom.\nIzetbegović se i u Turskoj založio za specijalni status Srebrenice. Izetbegović je, kako prenosi Turski radio, poručio da neće odustati od ideje da Srebrenica, zbog svega što se tokom rata dešavalo u ovom gradu, dobije poseban status.\n“Srebrenica je specifičan slučaj koji traži specifična rješenja. Život u ovom gradu je u zastoju jer nema prave brige o Srebrenici“, kazao je Izetbegović, podsjećajući da je sličnu ideju iznio i generalnom sekretaru Ujedinjenih naroda Ban Ki-Moonu prilikom nedavne posjete Srebrenici.\nIzetbegović se zahvalio turskom narodu zbog podrške koju pruža BiH, osvrnuvši se i na turski kredit od 100 miliona eura za podsticaj održivom povratku.\n“Taj kredit je izuzetno značajan jer rješava dva bitna problema u BiH, proces povratka koji je u zastoju jer ljudi ne mogu da dobiju posao kad se vrate, a ovo im je šansa da sami kreiraju posao na svom vlastitom zemljištu, a drugo ovo će pokrenuti poljoprivredu u BiH“, rekao je Izetbegović u izjavi koju prenosi BHT.\nOd turskih zvaničnika Izetbegović je dobio obećanja da će Turska nastaviti podršku BiH na putu ka NATO-u.


Akcija "Viza": Zaplijenjena veća količina falsifikovanih dokumenata, troje uhapšenih\nObjavljeno: 13.07.2019. u 20:52\nIz SIPA-e navode kako su pretresi obavljeni na četiri lokacije na području Zeničko-dobojskog kantona, te da su uhapšene tri osobe\nPripadnici Državne agencije za istrage i zaštitu (SIPA) tokom pretresa u sklopu akcije kodnog naziva "Viza" otkrili su i privremeno oduzeli više mobilnih telefona i određenu količinu falsifikovanih ličnih dokumenata Republike Hrvatske, među kojima su pasoši, vozačke dozvole i lične karte.\nIz SIPA-e navode kako su pretresi obavljeni na četiri lokacije na području Zeničko-dobojskog kantona, te da su uhapšene tri osobe koje se sumnjiče da su počinile krivična djela organizovani kriminal, krivotvorenje isprava i neovlaštena proizvodnja i stavljanje u promet opojnih droga.\n- Nakon kriminalističke obrade u prostorijama SIPA-e, lica lišena slobode biće predata nadležnom tužilaštu na dalje postupanje. Zahvaljujemo se policijskim službenicima Ministarstarstva unutrašnjih poslova Zeničko-dobojskog kantona i službenicima Obavještajno-bezbjednosne agencije BiH na pruženoj pomoći prilikom realizacije ove akcije - navodi se u saopćenju.\nAkcija "Viza"rezultat je višemjesečne istrage i izvedena je po naredbama Kantonalnog suda u Zenic i Tužilaštva ZDK.\nPranje novcaSIPA privremeno oduzela poslovnu dokumentaciju od pet firmi


Džulijan Asanž - Blic Online\nLopez Obrador tražio pomilovanje za Asanža: "Ukoliko bi dobio azil u Meksiku, ne bi mogao da se meša u poslove drugih zemalja"\nPredsednik Meksika Andres Manuel Lopez Obrador izjavio je da je od bivšeg američkog predsednika Donalda Trampa prošle godine, pre kraja mandata, tražio pomilovanje za osnivača "Vikiliksa" Džulijana Asanža i ponovio ponudu za azil.\nSAGA SE NASTAVLJA Amerika je dobila bitku, ali ne i rat: Evo ko će imati POSLEDNJU REČ o izručenju Asanža\nOsnivač "Vikiliksa" Džulijan Asanž može da bude izručen Americi gde će mu suditi za špijunažu. Tako je u petak odlučio londonski Visoki sud u žalbenom postupku nakon što je niži sud odbio inicijalni zahtev američke vlade.\nNA KORAK OD IZRUČENJA Britanski sud preinačio presudu, odbrana Asanža najavljuje ŽALBU ŠTO PRE\nVerenica Džulijana Asanža, Stela Moris, izjavila je da će se njihov pravni tim "što pre bude moguće" žaliti na današnju odluku britanskog suda kojom se omogućava izručenje osnivača Vikiliksa Sjedinjenim Državama.\nPOBEDA AMERIKE Džulijan Asanž može da bude IZRUČEN SAD: Britanski sud doneo konačnu odluku\nVisoki sud Velike Britanije presudio je da Džulijan Asanž može da bude izručen Americi, na osnovu žalbe američke vlade da se osnivač "Vikiliksa" izruči u tu zemlju.\nOsnivač Vikiliksa Džulijan Asanž (50) dobio je dozvolu da se u zatvoru oženi sa svojom partnerkom Stelom Moris, preneo je BBC.\nAsanžov advokat: Obećanje američke vlade NIJE DOVOLJNO\nSAD tvrde: Asanž će moći da služi kaznu u Australiji\nASANŽ PONOVO U CENTRU SVETSKE PAŽNJE Nakon što je isplivao navodni plan CIA-e da ga kidnapuje, oglasila se Australija: Pokrenuli smo slučaj\nAustralijska ministarka spoljnih poslova Marii Pejn pokrenula je slučaj u vezi sa suosnivačem "Vikiliksa" Džulijanom Asanžom zajedno sa američkim državnim sekretarom tokom njene posete Vašingtonu ovog meseca, otkrila je vlada.\nTRAČAK NADE ZA ASANŽA Ključni svedok tužilaštva POVUKAO SVEDOČENJE protiv osnivača Vikiliksa\nSlovenačka poslanica kandidovala Asanža i Snoudena za Nobela za mir\nSlovenačka poslanica iz redova Levice Violeta Tomić, nominovala je osnivača Vikiliksa Džiulijana Asanža i uzbunjivače Edvarda Snoudena i Čelsi Mening za Nobelovu nagradu za mir, saopštila je danas ta stranka.\n"OGROMNO RAZOČARENJE" Asanžova partnerka nakon odbijanja kaucije: Predsedniče SAD POMILUJ DŽULIJANA\nPartnerka osnivača Vikiliksa Džulijana Asanža, Stela Moris, izjavila je danas da je jako razočarana što je sud u Londonu odbio njegov zahtev za kauciju i pozvala SAD da odustanu od tog slučaja.


NOVAK TRAŽI TROČLANO SUDIJSKO VEĆE: Đoković vraćen u imigracioni pritvor\n15.01.2022. • 08:14\nNastavlja se saga u Australiji..\nNovak Ðoković je ponovo vraćen u imigracioni pritvor u Melburnu gde će provesti veče pre donošenja konačne odluke o deportaciji ili dozvoli da zaigra na Australijan openu i osvoju svoju rekordnu 21. gren slem titulu.\nÐokovićevi advokati tražili su da novu odluku donese tročlano sudsko veće, što bi značilo da bi odluka bila pravosnažna, ali država to nije prihvatila, pa će odluku o tome doneti sudija Dejvid O'' Kalahan.\nPrema rečima svedoka s lica mesta, koji je razgovarao sa izveštačem Rojtersa, Ðoković je oko 15.30 po loklanom vremenu stigao automobilom u podzemnu garažu hotela Park, u isti imigracioni pritvorski hotel u kojem je bio prošle nedelje.\nDesetak aktivista perotestvovalo je i skandiralo dok je Ðoković u vozilu australijske pogranične službe ulažio u garažu hotela u kojem su smeštena još 33 tražioca azila i putnika u karantinu.\nBiće to drugo pritvaranje Novaka Ðokovića nakon što je sudija Keli u ponedeljak, posle četiri noći koje je Ðoković morao da provede u imigracionom pritvboru, odlučio da ga oslobodi uz obrazloženje da je "odluka o ukidanju vize po dolasku Ðokovića bila nerazumna".\nNovinarka lokalno melburškog portala Ejdž Marta Paskual koja je uspela da vidi Novaka po dolasku u hotel Park napisala je u svom izveštaju da je "teniski šampion delovao smireno i staloženo, u zelenoj trenerci i džemperu sa belom maskom za lice.\n"Australijan open je mnogo važniji od bilo kog igrača. Ako (Novak) bude zaigrao to je ok, ali i ako ne bude - Australijan open će biti sjajan sa ili bez njega", rekao je Nadal kojeg Ðoković smatra svojim najvećim rivalom na teniskom terenu.


Čengić: SDP BiH bilježi stalni rast članstva i taj broj iznosi 41.080 - Klix.ba\nPosebno u TK i RS-u\n3.1.2018. u 16:14\nGeneralni sekretar SDP-a BiH Irfan Čengić kazao je da je u godini koju smo ispratili, porodica Socijaldemokratske partije BiH narasla na 41.080 članova. Najveći rast članova se desio u OO SDP BiH Lukavac, dok je najveći procentualni rast zabilježen u Gradskom odboru Banja Luka.\n"Prije 3 godine smo uradili značajne unutarpartijske reforme uvođenjem sistema “1 član – 1 glas“ koje su dale rezultata i vratili povjerenje u SDP. Pozvali smo i druge političke partije da to urade i dopuste svojim članovima izbor rukovodstva ali oni to nisu učinili", istakao je Čengić.\nGeneralni sekretar SDP BiH odgovorio je na pisanja i razne špekulacije oko novih članova u SDP-u. On je istakao, da je stanje u nekim strankama kojima smeta rast SDP-a, deset mjeseci prije izbora takvo da bi pola njihovih članova najradije prešlo u SDP BiH.\n"Za svakog dosadašnjeg i novog člana SDP BiH postoji centralni registar članova, to nije nikakva tajna, svaku informaciju novinari mogu provjeriti u press centru i nema nikakve potrebe da pogrešnim informacijama, iz samo njima znanih razloga, obmanjuju javnost i na taj način dovode u pitanje vlastiti kredibilitet", rekao je Čengić.


Podrška razvoju kulture na lokalnom nivou - Knjaževačke novine\nDobro došli » Podrška razvoju kulture na lokalnom nivou\nPotpredsednica Vlade Republike Srbije i ministarka kulture i informisanja Maja Gojković održala je sastanak sa 43 gradonačelnika i predsednika opština u Srbiji, koji su dobili sredstva za obnovu i izgradnju infrastrukture u oblasti kulture na konkursu Ministarstva „Gradovi u fokusu 2021“.\nSrbija, foto: pixabay\nGojković je tom prilikom istakla da će Ministarstvo kulture nastaviti da ulaže u infrastrukturu, što je ključno za dalji razvoj, dodavši da je budžetom za 2021. godinu opredeljeno približno 350 miliona dinara, što je najviše sredstava do sada izdvojenih za podršku razvoju kulture na lokalnom nivou putem ovog konkursa.\nOna je uputila poziv predstavnicima gradova i opština da do kraja godine realizuju sve podržane programe, a oni su je informisali o toku realizacije projekata i planovima na njihovom sprovođenju do kraja godine.\nGojković je naglasila da će Ministarstvo sledeće godine nastojati da izdvoji još više novca za razvoj infrastrukture, što je ključno za unapređenje oblasti kulture i umetnosti u lokalnim sredinama, podsticanje razvoja kreativnosti i kulturnih raznolikosti, kao i prepoznavanje specifičnosti kulturnog identiteta i održivog razvoja lokalne zajednice.\nOna je gradonačelnicima i predsednicima opština predstavila novi projekat Ministarstva „Prestonica kulture Srbije 2023. godine“, čiji je cilj obnova i razvoj infrastrukture i ukupnih kulturnih sadržaja u jednoj lokalnoj samoupravi, kako bi se podigao kvalitet kulturnog života i ubrzao umetnički i turistički razvoj.\nGradovi i opštine za ovaj projekat mogu da konkurišu od 2. avgusta do 2. septembra ove godine, nakon čega će biti izabrana lokalna samouprava koja će ovu titulu poneti 2023. godine, navodi se u saopštenju Ministarstva kulture i informisanja.\ngradovi u fokusu, maja gojković, potpredsednica vlace, Vlada Srbije\nPrevPrethodnaSankcionisan veliki broj vozača autobusa i kamiona\nSledećaOd poslednjeg preseka novozaražena 241 osobaСледећи


Prvi izveštaj o sprovođenju Nacionalne strategije za procesuiranje ratnih zločina - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Publikacije/Prvi izveštaj o sprovođenju Nacionalne strategije za procesuiranje ratnih zločina\nPolazeći od višegodišnjeg uvida u procesuiranje ratnih zločina u Srbiji, FHP je tokom 2013. i 2014. godine sproveo istraživanje o najznačajnijim aspektima i problemima rada institucija specijalizovanih za procesuiranje ratnih zločina u prvih deset godina njihovog postojanja i rezultate istraživanja predstavio u publikaciji Analiza procesuiranja ratnih zločina 2004-2013. Na osnovu Analize i serije konsultativnih sastanaka sa državnim organima i drugim relevantnim akterima u oblasti procesuiranja ratnih zločina, FHP je 2015. godine objavio Model strategije za procesuiranje ratnih zločina izvršenih tokom i u vezi sa oružanim sukobima u bivšoj Jugoslaviji.\nNacionalna strategija za procesuiranje ratnih zločina, koju je Vlada Republike Srbije usvojila u februaru 2016. godine, zasnovana je između ostalog i na Modelu strategije koji je izradio FHP. Imajući u vidu FHP-ov petnaestogodišnji angažman u praćenju suđenja za ratne zločine, ali i višegodišnje zagovaranje za usvajanje Strategije i adresiranje ključnih problema u oblastima koje ona pokriva, FHP ima jedinstvene kapacitete da prati njenu primenu, što će i i činiti u daljem periodu njenog važenja – do 2020. godine.\nOvo je prvi izveštaj o primeni Nacionalne strategije i nalazi FHP-ovog istraživanja pokazuju da za više od godinu i po dana od njenog usvajanja ne samo da nije došlo do značajnog napretka u oblasti procesuiranja ratnih zločina, već je u mnogim oblastima stanje dodatno pogoršano. Osim drastičnog kašnjenja u implementaciji Strategije, do zaključenja rada na ovom izveštaju nisu realizovane ključne aktivnosti. Tužilačka strategija nije usvojena, od momenta usvajanja Strategije podignuto je svega osam optužnica, suđenja za ratne zločine po pravilu traju nerazumno dugo, nije zabeležen napredak u oblasti procesnih prava žrtava, potraga za nestalim licima ostaje neefikasna, saradnja sa MKSJ-om je prekinuta, a relevantne međunarodne, vladine i nevladine organizacije negativno ocenjuju napredak u procesuiranju ratnih zločina u Srbiji.\nFHP smatra da evidentna regresija Srbije u procesuiranju ratnih zločina i suočavanju sa prošlošću pokazuje da usvajanje Strategije samo po sebi nije dovoljno da se reše brojni hronični problemi u ovim oblastima. Bez istinske posvećenosti, kao i političke volje, sve predviđene reforme osuđene su na propast, a identifikovani problemi ostaju nerešeni. FHP upozorava da, ukoliko se u najkraćem mogućem periodu u tom smislu ne preduzmu suštinski koraci, do svog isteka 2020. godine, Strategija će ostati samo mrtvo slovo na papiru.\nPrvi izveštaj o sprovođenju Nacionalne strategije za procesuiranje ratnih zločina je ovde.


Naime, u pobedi nad FMP-om, jedan od najboljih igrača crno-belih na startu sezone Ognjen Jaramaz slomio je prst u prvom poluvremenu.\nKako javlja "Sport klub", iz kluba poručuju da je pred eksplozivnim bekom najmanje jednomesečna pauza.\n"Jaramaz se povredio kada su preko njega pala dvojica košarkaša FMP-a i iako se u prvom trenutku činilo da je povreda lakše prirode snimak je potvrdio da je došlo do preloma. Dvadesetpetogodišnji igrač će u nedelju odraditi još jedan snimak kako bi se utvrdilo da li je potrebna operacija s obzirom na to da je ranije već ima hirurški zahvtan na desnoj ruci", ističe "Sport klub".\nUz Jaramaza, Partizan u narednih mesec dana, možda i nešto malo kraće, ne može da računa ni na Vila Mozlija, koji je povredio skočni zglob na evro-gostovanju u Kazanju.\nOslabljeni tim trenera Vlade Šćepanovića pritom nema mnogo vremena za odmor - već u utorak od 18 časova gostuje Bahčešehiru u 4. kolu Evrokupa, a u nedelju dočekuje Cedevita Olimpiju (18.45) u četvrtoj rundi ABA nadmetanja.


Omogućene isplate naknada boračkoj populaciji | VAmedia - info portal\n16/04/2020 16/04/2020 1 коментар на Omogućene isplate naknada boračkoj populaciji\nPovodom aktivnosti ministarstva u vreme vanrednog stanja , a u vezi sa boračkom populaciom valjevsko Udruženje boraca rata od 1990 , izdalo je sledeće saopštenje:\n“Ministarstvo za rad, zapošljavanje, boračka i socijalna pitanja i ministar Zoran Đorđević na osnovu obostrane saradnje je i u vanrednom stanju i proglašenoj pandemiji zarazne bolesti COVID-19, maksimalnim angažovanjem svih raspoloživih ljudskih resursa, zaključno sa 14.04.2020. godine obradilo podatke za 449.614 korisnika socijalnih davanja za mart 2020. godine, unelo u sistem za plaćanje Uprave za trezor Ministarstva finansija i time omogućilo redovnu isplatu prava u skladu sa Zakonom.\nTakođe ministarstvo vrši obaveštavanje Udruženja o ostvarivanju svih prava za vreme vanredne situacije a udruženje obaveštava svoje članove.\nS tim u vezi, očekivane isplate korisnicima boračke populacije i socijalnih davanja su:\n– Novčane socijalne pomoći, posebne novčane naknade i naknade za izdržavanje korisnika na porodičnom smeštaju i dodataka za pomoć i negu drugog lica\nza mesec mart dana 21.04.2020. godine\nza mesec mart dana 22.04.2020.godine direktno od strane Ministarstva po novom zakonu\nza mesec mart dana 22.04.2020.godine\nza mesec mart dana 21.04.2020.godine\nGrad Valjevo je i u vanrednom stanju i proglašenoj pandemiji zarazne bolesti COVID-19, maksimalnim angažovanjem svih raspoloživih ljudskih resursa i obostranom odličnom saradnjom sa gradonačelnikom grada Valjeva i komandantom Kriznog štaba\nDr. Slobodanom Gvozdenovićem omogućilo redovnu isplatu i pomoć u skladu sa Zakonom. Takođe grad Valjevo vrši obaveštavanje Udruženja o ostvarivanju svih prava za vreme vanredne situacije a udruženje obaveštava svoje članove.\nS tim u vezi, očekivane isplate i pomoći korisnicima boračke populacije i socijalnih davanja su:\n– Isplaćuje sve prinadležnosti po osnovu odluke o subvencijama za ratne vojne ivalide, porodice poginulih boraca, Cir, Mrvi i bolesnih boraca preko centra, za mesec mart do dana 28.04.2020 godine.\n– Pomaže članove udruženja koji su bolesni, sa malim primanjima i socijalno ugroženim sa lanč paketima koje deli grad Valjevo,\n– Pomaže Udruženje boraca sa maskama, dezinfikcionim sredstvima, rukavicama a koje deli Udruženje boraca svojim članovima udruženja na sigurnom i bezbednom rastojanju,\n– Izdaje dozvole za kretanje za porodice koje imaju bolesnog člana porodice.\n– I druge vrste pomoći i saradnje.\n,,OSTANITE KOD KUĆE, SOCIJALNO SE DISTANCIRAJTE I PERITE RUKE.”\n1 comment on “Omogućene isplate naknada boračkoj populaciji”\nDr Bobiška 16/04/2020 at 13:41\nJavnost Valjeva je zainteresovana da sazna,\nkoji DOPRINOS daje ovo Boračko udruženje u naporima\nda se olakša život usamljenim starim osobama\nu ovoj teškoj situaciji???\nPo svoj prilici, članovi tog Udruženja uglavnom\nstaju u kolonu po jedan tamo gde se dele neki\npaketi, a u ulozi VOLONTERA niđe ih nema!!!\nTo naviklo samo da uzima od Države, a Državi ništa ne vraća!\nEto, sada im na vreme pristižu sve naknade od Države, a mnogi\nod njih ih i NEZASLUŽENO primaju!!!\nKasnije, kad ovo sve prođe, da se ne iznenadimo ako zatraže\nda im se isplate ”ratne dnevnice” iz vremena trajanja ovog


Ministar Ilić ne stoji iza izjava Predraga Vuletića | VAmedia - info portal\n16/09/2015 16/09/2015 Нема коментара на Ministar Ilić ne stoji iza izjava Predraga Vuletića\nPreduzeće Krušik akumulatori oglasilo se saopštenjem za javnost u kome navode da su od ministra Velimira Ilića dobili dopis u kome se jasno kaže da Nova Srbija niti on lično ne stoje iza izjava Predraga Vuletića datih na nedavno održanoj konferenciji za novinare povodom poslovanja ovog preduzeća. Saopštenje prenosimo u celosti:\n“Saopštavamo da je preduzeće Krušik Akumulatori d dobilo dopis iz centrale stranke Nove Srbijeu Beogradu povodom istupanja izvesnog gospodina Predraga Vuletića iz Valjeva koji iznosi neistine i obmanjuje javnost na nedavno održanoj konferenciji za štampu u OO Nove Srbije u Valjevu vezano za preduzeće Krušik Akumulatori ad gde su i mediji nedavno objavili izveštaj sa pomenute konferencije. U dopisu koji smo dobili jasno se vidi da politička stranka Nova Srbija ne stoji iza gospodina Predraga Vuletića i njegovih istupa u javnosti. U dopisu Nove Srbije se navodi još da miistar bez portfelja u Vldi Srbije zadužen za vanredne situacije predsednik Nove Srbije gospodin Velimir Ilić je tek nedavno obavešten o dešavanjima u Valjevu i delovanju pojedinih članova Nove Srbije , njihovim kritikama i stavovima o radu fabrike Krušik akumulatori. Ministar i predsedfnik NS je naveo da želi jsno da istakne da stav pojedinca i njihove aktivnosti nemaju nikakve veze sa njegovim stavom, niti sa stavom stranačkih organa Nove Srbije po pitanju poslovanja fabrike Krušik akumulatori i da je sve izneto i napisano samo i jedino lično mišljenje jednog od članova Nove Srbije koji je zloupotrebiostranačke prostorije , telefone i i mejl adrese da iznese svoje privatne stavove . Ministar Ilić je još istakao da je jedini njegov cilj kao i cilj cele Vlade Srbije , da valjevski Krušik akumulatori što bolje posluju i doprinose privrednom razvoju tog dela Srbije.”


Predsjednik NES-a o krizi vlasti, porukama iz Bruxellesa, saradnji sa strankama iz RS-a i planovima za izbore\nTrenutno političko stanje u državi je dosta zabrinjavajuće, nema konstruktivnog dijaloga o pravim problemima njenih građana i nema pravog rada na tome da se stanje popravi i osigura naša evropska perspektiva.\nZbog toga smo i došli u situaciju da nam iz Bruxellesa šalju poruke kako proširenje Unije više nije realna opcija i to je alarm za sve nas, da se vratimo na pravi put i okrenemo ispunjavanju naših obaveza. Kad kažem naših obaveza, ne mislim na nešto apstraktno, nego na konkretne pobrojane zadaće koje su postavljene pred nas i da odradimo ono što se od nas traži. Nažalost, u vlasti na državnom nivou imamo stranke od kojih neke neće, a neke ne znaju voditi politiku usmjerenu prema građanima, sa reformama koje nas trebaju povesti ka EU.\nStranka na čijem sam čelu nema bez razloga odrednicu evropski savez u svom imenu i naše opredjeljenje je jasno. Nalazimo se u izazovnom trenutku, gdje je prisutna i stalna prijetnja aspiracija iz susjedstva, ali jedini odgovor na to su odgovorne politike i snažne institucije. Bojim se da većini onog što nazivamo probosanskim strankama ambicije završavaju na ovladavanju tim institucijama, bez pravog plana šta sa njima uraditi poslije, izjavio je Ogrešević.\nDetaljnije pročitajte na: linku


HMRK Zrinjski u ponedjeljak kreće sa pripremama i predstavlja dva pojačanja - sport1.ba\nHMRK Zrinjski u ponedjeljak kreće sa pripremama i predstavlja dva pojačanja\n27.07.2017 u 15:21\nHMRK Zrinjski objavio je danas putem svoje zvanične stranice da će u ponedjeljak krenuti sa pripremama za novu sezonu.\nSezona koja uskoro počinje bit će jedna od najzahtjevnijih u historiji kluba, jer će Zrinjski nastupiti u evropskom Challenge kupu, pa je zbog toga uprava odlučila da prozivka bude obavljena u ponedjeljak u 19 sati i 30 minuta, čime će i zvanično početi pripreme mostarskog kluba.\nTrener Zdravko Medić i njegov stručni štab na raspolaganju će imati dva kvalitetna pojačanja, čija imena Zrinjski nije otkrio, a ti igrači će biti predstavljeni u ponedjeljak. Uprava Zrinjskog pregovara sa upravom gruzijskog Batumija da obje utakmice između dva kluba budu odigrane u Mostaru. Također se priprema modernija garnitura dresova za novu sezonu.\nVogošća savladala Zrinjski u pripremnoj utakmici\nRukometaši Vogošće savladali su ekipu Zrinjskog rezultatom 33:32 u prijateljskoj utakmici odigranoj u dvorani Amel Bečković.


SBB neće glasati za ishitrena rješenja – Magazin Plus\nHome/Politika/BiH/SBB neće glasati za ishitrena rješenja\nU Centrali SBB-a danas je obavljen razgovor između predsjednika SBB-a i delegacije sindikata koju su sačinjavali Ismet Bajramović, Selvedin Šatorović i Sinan Kusić.\nZbog novonastale situacije i tenzija koje su se pojavile na relaciji Vlada FBiH i sa druge strane sindikati i poslodavci, SBB smatra da treba ostaviti vremena za dijalog i mirno iznalaženje legalističkog rješenja koje će odgovarati svima.\nPredstavnici sindikata su potpuno otvoreno iznijeli svoja stajališta i zahtjeve Parlamentu FBiH. SBB će – iako je poznato da nije podržao Zakon o radu – i dalje nastaviti da legalistički zagovara iskren socijalni dijalog u funkciji pune zaštite radničkih prava, poslodavaca i interesa države. To sve skupa mora doprinijeti jednostavnijem i profitabilnijem poslovanju i izvlačenjem zemlje iz duboke ekonomske i socijalne krize.\nRadončić smatra da se dijalog mora nastaviti i da u tom smislu niko ne može računati da će SBB glasati za ishitrena rješenja koja nemaju kompromisnu podršku sve tri zainteresirane strane, saopćeno je iz Press centra SBB-a.\nRadončić zakon o radu\nTužilaštvo BiH o predmetu "Gibraltar": Radi se o višemilionskim pronevjerama\nTrendovi i izazovi - Kakva je budućnost kartičnih plaćanja?


raspored rada – Sindikat srpske policije\nTags archive: raspored rada\nNaslovna /Tag: raspored rada\n16. 04. 2018\t0\nBeograd, 12.4.2018 – U Palati Srbija održan je i četvrti ovogodišnji mesečni radni sastanak predstavnika Sindikata srpske policije i Radne grupe za saradnju sa sindikatima…\n06. 04. 2018\t0\nSombor – Dana 3.4.2018. godine održan je sastanak sa načelnikom PU Sombor gospodinom Sašom Dmitrašinovićem. Sindikat srpske policije predstavljali su predsednik Lazar Ranitović, član Glavnog…\n26. 05. 2017\t0\nPrema sistematizaciji u Ministarstvu unutrašnjih poslova on je rukovodilac organizacione jedinice, a u realnom svetu sasvim običan izvršilac. Po funkciji je ovlašćeno lice ispred stanice,…\n18. 03. 2017\t0\nBeograd, 16.03.2017. godine, - Održan je sastanak između predstavnika Sindikata srpske policije i komande Odreda Žandarmerije u Beogradu. Sindikat srpske policije predstavljali su zamenik predsednika…\nBeograd, 15.06.2016. godine, - U prostorijama Policijske uprave za grad Beograd, održan je radni sastanak delegacije Sindikata srpske policije sa komandantom interventne jedinice 92 u…\n06. 06. 2016\t0\nZbog nepravilne primene propisa kojima se uređuju prekovremeni rad, pripravnost, raspored rada, dnevni odmor i odmor u toku rada u OKP, PI Prijepolje, SPI Prijepolje…\nOmogućiti korišćenje biračkog prava svim zainteresovanim policijskim službenicima\n22. 04. 2016\t0\nSombor, 22.4.2016. godine, - Nakon poziva od strane članova, iz više organizacionih jedinica PU Sombor, došli smo do informacije, da je Planom i Dnevnim rasporedom…


Početna Jahorina Budi dijete Jahorine\nOlimpijski centar Jahorina organizuje konkurs pod nazivom “Budi dijete Jahorine”. Pravo na učešće imaju svi učenici osnovnih i srednjih škola sa područja grada Istočno Sarajevo, svih šest opština.\nKonkurs će biti realizovan u periodu od jula do oktobra 2021. godine. Učenici će se moći prijavljivati na dva načina, preko svojih učitelja ili razrednih stariješina ili direktno putem formulara.\nNa konkurs se mogu prijaviti učenici sa svim vrstama likovnih i literalnih radova, te sa fotografijom ili video snimkom. Cilj je da učenici kroz sve vrste umjetničkog izražavanja na kreativan način predstave svoje viđenje Jahorine kao olimpijske planine.\nPobjednici konkursa će dobiti personalizovane sezonske ski-karte za radne dane.\nOlimpijski centar će objaviti sve pristigle radove na svojim zvaničnim društvenim mrežama i upriličiti svečanu dodjelu karata učenicima nakon završetka konkursa.\nOlimpijski centar će naknadno dostaviti informacije o broju karata, kao i o datumu otvaranja konkursa.\nIz Olimpijskog centra navode da će realizacija ovog konkursa biti jako značajna za njih, te da će istovremeno animirati učenike ka literalnom, likovnom te umjetničkom stvaralaštvu u cjelini.\nPrethodni članakU požaru smrtno stradalo jedno lice\nNaredni članakSve spremno za doček oko 850 đaka


Beta 2. oktobra 2020. 10:55\n„Režim Aleksandra Vučića još jednom se pokazuje u pravom licu provlačeći člana DS kroz najgore medijsko blato, samo sa jednim ciljem – urušavanje ugleda DS – nakon neuspešnog pokušaja da je preotme. Na naslovnim stranicama tabloida možemo da vidimo suštinski razlog zašto je rejting Srbije tokom poslednjih sedam godina opao za čak 30 mesta kada su medijske slobode u pitanju“, navodi se u saopštenju.\nDS je dodala da su to poznate metode Srpske napredne stranke koja u svojim medijima presudjuje ljudima, nadajući se tako da će obeshrabriti i njih i sve druge koji pomisle da se oglase.\n„Način održavanja na vlasti ovog kriminalnog režima počiva na propagandnoj mašineriji koja je sada na raspolaganju bivšim funkcionerima i bivšim članovima koji pokušavaju da DS stave u funkciju režima. Članove i članice DS ne može i neće obeshrabriti propagandna mašinerija kriminalnog režima. Demokrate će uvek biti tu za sve koji se osećaju proganjani od strane vlasti, pružiće neophodnu podršku i (pravnu) zaštitu“, dodaje se.


Polovina donacije kod IPARD-a nakon donošenja Rešenja (AVANS) — IPARD Fondovi - Subvencije i bespovratna sredstva\nPolovina donacije kod IPARD-a nakon donošenja Rešenja (AVANS)\nObjavljeno: 1. jula 2021. | Autor: Agencija KRUNET\nUprava za agrarna plaćanja je objavila šesti javni poziv za IPARD MERA 1. Dve bitne stvari odvajaju ovaj javni poziv od predhodnih objavljenih za MERU 1.\nPrvo, ovaj javni poziv je vredan oko 6,5 milijardi dinara . Porđenja radi, predhodan je bio vredan 4,7 milijardi dinara.\nDrugo, ove godine će se početi sa isplatama nakon donošenja Rešenja od strane Uprave za agrarna plaćanja. Isplate će biti do 50% avansa , nakon odobravanja sredstava. Na ovaj način će se dosta pomoći poljoprivrednicima i ovo će im omogućiti da što brže završe svoju investiciju i kako ne bi morali da razmišljaju o kompletnom iznosu sredstava koji za realizaciju treba da obezbede.\nNačin odobravanja 50% avansa će biti takva da u momentu odobravanja projekta korisnici će se izjašnjavati da li žele taj avans. Ukoliko žele, prema rečima direktorke Uprave za agrarna plaćanja, dostaviće bankarsku garanciju. Nakon završetka investicije isplaćivaće se ostatak novca.


Gebreselasije pobednik polumaratona - Vesti, Ostali sportovi\nHotSport»Ostali sportovi»Vesti»Gebreselasije pobednik polumaratona\nGebreselasije pobednik polumaratona\n| 2013-04-14T13:53:55+01:00\t14. apr 2013. 11:45|0 komentara\nLegendarni Etiopljanin Hajle Gebresealsije pobednik je polumaratonske trke koja je danas održana u Beču u vremenu 1:01,14 sata. Ovo je bila treća uzastopna pobeda svetskog rekordera u maratonu u trci na 21,1 kilometara u austrijskoj prestonici.\nDvostruki olimpijski šampion na 10.000 metara, koji sledeće nedelje puni 40. godina, preuzeo je kontrolu trke na polovini staze i do kraja je nije ispuštao.\n“Ovo je bio veličanstveni ambijent za trčanje u kojem ova zlatna publika nije prestajala da me podržava”, rekao je Gebreselasije.\nDrugi na cilju bio je Kenijac Hosea Kipkemboj (1:02,21), a treći u istom vremenu Etiopljanin Mekuant Ajenev, prenosi Tanjug.


Nacionalna turistička organizacija Crne Gore u saradnji sa lokalnim turističkim organizacijama predstavlja svoju ponudu na 49.medjunarodnom sajmu turizma koji se održava u Novom Sadu u periodu od 29. septembra do 1.oktobra 2016.godine.\nU ime Crne Gore, koja je drugu godinu za redom zemlja partner ovog sajma, na ceremoniji svečanog otvaranja prisutnima se obratio Ambasador Crne Gore u Srbiji Branislav Mićunović. Nakon toga sajam je zvanično otvorio potpredsjednik Vlade i ministar trgovine, turizma i telekomunikacija u Vladi Srbije Rasim Ljajić.\nTuristička Organizacija Ulcinj nastupa na sajmu u Novom Sadu po četvrti put uz predstavljanje raznovrsnog materijala, a pored primorskih Opština Tivta, Bara, Budve, Kotora svoju ponudu predstavljaju i organizacije iz Podgorice, Žabljaka, Kolašina, Nikšića, Berana, Mojkovca i Bijelog Polja.\nKad su turisti iz Srbije u pitanju, po broju realizovanih noćenja zauzimaju značajno mjesto tako da možemo reći da je za Ulcinj srbijansko tržište veoma bitno. Sljedeći veliki sajam u Srbiji na kojem Turistička Organizacija Ulcinj planira nastup, je sajam u Beogradu u 2017.godini.


Određen pritvor Nikoli Veselinoviću | Palelive.com\nPočetna Novosti Aktuelnosti Određen pritvor Nikoli Veselinoviću\nOkružni sud u Istočnom Sarajevu odredio je jednomjesečni pritvor Nikoli Veselinoviću, koji je osumnjičen za ubistvo Bojana Furtule na Palama.\nPritvor je određen zbog okolnosti koje ukazuju na opasnost od bjekstva osumnjičenog, te zbog bojazni da bi, ukoliko bi se našao na slobodi, mogao uništiti, sakriti, izmijeniti ili falsifikovati dokaze.\nSud je odredio pritvor i zbog bojazni da bi puštanje Veselinovića na slobodu rezultiralo stvarnom prijetnjom narušavanju javnog reda.\nPritvor, prema donesenom sudskom rješenju, može trajati do 17. aprila, potvrđeno je Srni iz ove pravosudne institucije.\nNikola Veselinović /32/ osumnjičen je da je 17. marta u kafiću “Omerta” na Palama pucao u Bojana Furtulu, koji je od posljedica ranjavanja preminuo u Bolnici Istočno Sarajevo.\nVeselinović je pobjegao sa mjesta događaja, a u popodnevnim časovima predao se policiji u Centru javne bezbjednosti Istočno Sarajevo u pratnji advokata.\nPrethodni članakKrst na polomljenoj voćki\nNaredni članakProjekat podrške zapošljavanju


Radojičić – razgovori u Madridu | Republika Srpska\nNaslovna Vijesti Radojičić – razgovori u Madridu\nRadojičić – razgovori u Madridu\nPotpredsjednik Saveza nezavisnih socijaldemokrata /SNSD/ Igor Radojičić izjavio je danas da ne očekuje da će idućeg mjeseca u Madridu biti održan sastanak na kome bi, kako je najavljivano, trebalo da prisustvuju stranački lideri i predsjedavajući Savjeta ministara BiH. „Ni sa jedne strane nije došao bilo kakav formalni poziv i ne postoji nikakav planiran dnevni red eventualnog sastanka u Madridu ili negdje drugo koji je nama poznat“, rekao je Radojičić novinarima u Banjaluci.\nOn je istakao da se može pretpostaviti da međunarodna zajednica neće odustati od predlaganja pitanja koja se tiču ustava, reformi ili ispunjavanja pet plus dva uslova i ciljeva za transformaciju OHR-a, ali da neke konkretizacije od Evropske unije, OHR-a ili nekog trećeg u ovom trenutku još nema.\n„Ako bi došlo do nekog sastanka, mislim da ničija očekivanja nisu naročito velika osim da bi razgovor bio nastavljen. Za bilo koju promjenu Ustava BiH potrebne su dvije trećine poslanika, a to je šest ili sedam političkih partija, što je gotovo naučna fantastika u ovom momentu“, ocijenio je Radojičić.


SAOPŠTENjE povodom Međunarodnog dana sećanja na žrtve holokausta • Poverenik za zaštitu ravnopravnosti\nO nama Saopštenja SAOPŠTENjE povodom Međunarodnog dana sećanja na žrtve holokausta\nMeđunarodni dan sećanja na žrtve holokausta, najstravičnijeg zločina protiv čovečnosti u svetskoj istoriji, dan je sećanja na sve nevine žrtve monstruoznog plana nacista da istrebljenjem šest miliona Jevreja i Jevrejki stvore „čistu naciju”. Ovaj, ali i svaki drugi dan, mora da bude opomena čovečanstvu da nijedna diskriminacija, ničiji nestanak i progon nikada neće doneti rešenje, da su njihovi ishodi uvek žrtve, patnja i zločin. Istorija je već mnogo puta potvrdila da nema bezazlene diskriminacije, ma koji oblik ona imala i da je njeno tolerisanje isto toliko opasno koliko i sama diskriminacija.\nSećajući se žrtava, od kojih su mnoge stradale i na ovim prostorima, trebalo bi da mislimo na sadašnjost i budućnost koju će stvarati oni koje danas učimo i vaspitavamo. Svest o važnosti poštovanja ljudskih prava, sprečavanja svih vidova rasne, nacionalne i verske diskriminacije i mržnje prema drugima i drugačijima, jedino je što može da spreči da se ponove najmračniji trenuci čovečanstva. Zato tu svest treba graditi i negovati.


Prva Srpska Televizija :: Porodica :: Učiteljice o školskim sastavima nekad i sad: Kompjuteri su nam pojeli decu!\n28. 09. 2017. 16:00 >> 14:15\nUčiteljice o školskim sastavima nekad i sad: Kompjuteri su nam pojeli decu!\nStarije generacije đaka više su učile radi znanja, a zbog njihovih pismenih zadataka iz srpskog jezika profesori su često plakali. Na žalost, današnja deca više ne čitaju i sastave skidaju s interneta.\n"Jesen u mom kraju", "Kako sam proveo letnji raspust", "Moja generacija"... Ovo su samo neke od tema koje đaci dobijaju na pismenim zadacima već decenijama. Učiteljice su nam objasnile da te teme ostaju zato što su u funkciji obogaćivanja rečnika, ali u poslednje dve generacije, povlače, jedna stvar se jeste drastično promenila - deca ne čitaju, i sastave skidaju s interneta.\n"Ako se ne menjaju planovi i programi, i teme se vrte u krug! U svakom razredu je predviđeno šta se radi sa decom, u drugom je naglasak na opisnim temama, u trećem je akcenat na likovima", objašnjava učiteljica Suzana Mijušković iz OŠ "Nikolaj Velimirović" u Šapcu.\nUčiteljica Mijušković ističe da učitelji ipak imaju i određenu slobodu.\n"Koliko god se sve to malo menja godinama, trudim se da uvek đacima ponudim više varijanti. Ne mora uvek da se sa raspusta opisuje događaj, tema može biti i "sve moje radosti tokom letnjeg raspusta". Teme u kojima se opisuje godišnje doba su i dalje aktuelne, jer kada deca opisuju prirodu ona obogaćuju svoj rečnik. Njima uvek prethodi i govorna vežba, koju, u zavisnosti od vremena, održavamo i napolju", kaže ona.\nMica Baštovanović, učiteljica u najvećoj osnovnoj školi u Srbiji, "Nikola Tesla" u Vinči, potvrđuje da su se tokom njenog višedecenijskog rada đacima davale teme istog sadržaja, ali različitih naslova.\nStariji đaci više su učili radi znanja, a sada se sve svodi na pritisak na kraju godine da se izmene ocene, opominje dugogodišnja učiteljica Milica Baštovanović (59) posle prijema svoje poslednje generacije prvaka.\n"Nije nam u interesu da đaci dobijaju teme koje su dobijala i njihova starija braća i sestre, čije radove mogu da iskoriste. Međutim, za razliku od prethodnih, poslednje dve generacije mnogo toga preuzimaju sa interneta i primetno je da skoro više niko ne čita", kaže učiteljica Baštovanović i dodaje da i pored napora da učenicima približi knjige, lektire pročita možda troje od 30 učenika.\n"Nekad sam plakala nad đačkim radovima"\nNastavnica srpskog jezika Žanka Stanić Mraković u zemunskoj OŠ "Gornja Varoš" potvrđuje da su razlike u đačkim sastavima koje je dobijala nekad i koje pregleda sada - ogromne.\n"Ne volim đacima da dajem te uopštene teme, uvek se trudim bar da lokalizujem. Umesto "Jesen u mom kraju", barem da dam "Jesen u bašti mog komšije" ili "Jesen na zemunskom keju". Međutim, kompjuteri su toliko pojeli decu, da čak i sastav na temu "Plakao sam tog dana" oni traže na internetu. Zar ne mogu da pišu o nekom svom iskustvu - pita se nastavnica Stanić Mraković.\nKako ona kaže, sastavi koje danas pregleda mogu se opisati kao "korektni".\n"Tako je malo onih koji vas ponesu. Ranije sam ushićena čitala radove kolegama u zbornici, dešavalo se da uzmem pismeni, pa se rasplačem! Gde god smo učestvovali na konkursu mi smo pobeđivali, a toga više gotovo da nema. Valjda je to danak savremene tehnologije", kaže nastavnica Žanka, koja u školi radi 30 godina.\nporodica osnovna škola deca pismeni sastavi


Biskupska konferencija: Ne postoji ništa sporno da se moli za pokojnike – TVSA.BA\nSrijeda, 18 Maja, 2022 6:16\nNaslovna/Vijesti/Bosna i Hercegovina/Biskupska konferencija: Ne postoji ništa sporno da se moli za pokojnike\nNe stišavaju se reakcije javnosti na najavljeno održavanje mise za žrtve Blajburga narednog vikenda. Mnogi su mišljenja da bi se trebala preispitati odluka o njenom održavanju u glavnom gradu BiH. S druge strane, iz Biskupske konferencije naše zemlje smatraju da nema razloga za odustajanje od mise jer ona nije usmjerena ni protiv koga.\nNe postoji ništa sporno u vezi sa održavanjem mise ističu iz Biskupske konferencije BiH, te navode kako Crkva stoljećima moli za sve pokojne.\n-Biskupi su se dogovorili da ove godine kardinal predvodi to misno slavlje, međutim kako nije moguće onda će se slaviti u Sarajevu, također nije bilo moguće radi teškoća sa prelaskom granice da to bude možda negdje u Hrvatskoj, ali također trebam reći da je sasvim normalno da mi ovdje u Sarajevu možemo moliti za pokojne“, kazao je za TVSA IVO TOMAŠEVIĆ, glavni tajnik Biskupske konferencije BiH.\nPredstavnici Jevrejske zajednice u našoj zemlji oštro osuđuju ovakav čin te ističu da je riječ o misi za zločince nad građanima Sarajevima među kojima je i Maks Luburić. Ovime se, smatraju, komemoriraju krvnici svih nevino stradalih od ruke fašista paradržavne tvorevine NDH.\nOdržavanje mise prokomentarisao je i predsjednik SDA Bakir Izetbegović, kazavši kako je vremenom obilježavanje blajburških žrtava pretvoreno u rehabilitaciju i slavljenje ustaškog okupatorskog režima.\nIz biskupske konferencije na sve ove negativne reakcije, odgovaraju da jedino Bog može suditi svakome čovjeku te da crkva ne stoji iza bilo kakve ideologije. Podsjetimo, Počasni bleiburški vod najavio je za 16. maj održavanje nekoliko događaja za žrtve Bleiburga među kojima je i onaj u Sarajevu. Kako je najavljeno, tog dana će se u 12:15 sati održati misa u sarajevskoj katedrali koju će predvoditi nadbiskup vrhbosanski kardinal Vinko Puljić.


Javno-privatna partnerstva za veća ulaganja u infrastrukturu - Gradjevinarstvo.rs\nPotpredsednica Vlade Srbije Zorana Mihajlović poručila je, u razgovoru sa predstavnicima opštine Beočin, da lokalne samouprave treba više da koriste model javno-privatnog partnerstva za razvoj lokalne komunalne infrastrukture.\nMihajlovićeva je, na trećem po redu prijemu za lokalne samouprave, razgovarala sa delegacijom Beočina, koju je predvodio predsednik opštine Bogdan Cvejić, o aktuelnim projektima i problemima u toj opštini, saopštilo je Ministarstvo građevinarstva, saobraćaja i infrastrukture. Na sastanku u vladi je rečeno da će sva oštećenja na državnim putevima drugog reda u Vojvodini biti sanirana.\nTaj posao biće poveren „Putevima Srbije“, zbog problema u preuzimanju nadležnosti nad tim putevima od pokrajinskih instititucija. U okviru tih radova biće saniran i državni put drugog reda Rakovac-Zmajac u opštini Beočin, koji će obići i nadležne inspekcije, kako bi proverile bezbednost te saobraćajnice.\nPredstavnici Beočina su kao glavni problem naveli nedostatak novca za infrastrukturne projekte. Kako su naveli, toj opštini potrebna su značajna ulaganja u održavanje lokalnih puteva, u razvoj komunalne infrastrukture i opremanje industrijske zone, za koju je već pripremljena projektna dokumentacija i pribavljena građevinska dozvola.\nTim ministarstva će pomoći opštini da se poveže sa nadležnim državnim institucijama, kao i sa predstavnicima donatora koji bi mogli biti zainteresovani za projekte javno-privatnog partnerstva u toj opštini.


Hillary Clinton predstavila novi civilni plan za Afganistan i Pakistan\nAmerički državni sekretar Hillary Clinton je u četvrtak predstavila na civlnoj osnovi zasnovanu strategiju za Afganistan i Pakistan, sa ciljem slanja većeg broja američkih civilnih experata u taj region.\nNovi plan se podudara sa vojnom strategijom predsjednika Baracka Obame, objavljenim u decembru, o slanju dodatnih 30 hiljada američkih vojnika kako bi suzbili napredak pobunjenika.\nU Afganistanu planom se predvidja pojačati ekonomska pomoć, posebno u poljoprivredi, kako bi se otvorila radna mjesta, zatim unaprijedjenje rada vlade i potiskivanje pobunjenika sa bojnog polja. Predvidjeno je i povećanje civilnih eksperata, znatno iznad hiljadu onih koji bi u region trebali stići ovog mjeseca.\nPredstavljajući plan, gospodja Clinton je rekla da američka vojna misija neće trajati vječno, ali da su Sjedinjene Države posvećene održavanju trajnog partnerstva sa Afganistanom i Pakistanom. Ona je plan nazvala sveobuhvatnim i najboljim izgledom za stabilizovanje regiona.


Nacionalni Erasmus+ ured u Bosni i Hercegovini pruža podršku državnim vlastima, visokoobrazovnim institucijama i drugim relevantnim interesno-utjecajnim grupama u implementaciji Erasmus+ aktivnosti u visokom obrazovanju. Misija ureda je povećati vidljivost, relevantnost, efektivnost i uticaj Erasmus + programa, te dati doprinos promociji i diseminaciji u Bosni i Hercegovini.\nNacionalni Erasmus+ ured predstavljaja središnju tačku, uz podršku Delegacije EU, za sve učesnike, potencijalne aplikante, korisnike i interesno-utjecajne grupe Erasmus+ programa u skladu sa aktivnostima i programima Evropske komisije i EACEA-e u oblasti visokog obrazovanja. Detaljnije, NEO:\nPromoviše novi Erasmus+ program i druge EU programe u području visokog obrazovanja;\nPruža podršku potencijalnim aplikantima i drugim relevatnim interesno-utjecajnim grupama uključenim u implementaciju Erasmus+ programa;\nPlanira i provodi monitoring posjete Erasmus+/Tempus projektima i pomaže EACEA-i i drugim akterima (direktoratima Evropske komisije, vanjskim stručnjacima odabranim od strane EACEA-e ili Komisije) u njihovim monitoring/revizorskim posjetama;\nPodržava i koordinira, u saradnji s nacionalnim vlastima, aktivnosti „Grupe stručnjaka za reformu visokog obrazovanja“ (HERE);\nUčestvuje u drugim Erasmus+/Tempus aktivnostima i obezbjeđuje podršku EACEA-i, direktoratima Evropske komisije i drugim relevantnim akterima.\nNEO tim u BiH